Loše navike koje jačaju zdravlje – Eklinika.rs\nLoše navike koje jačaju zdravlje\nIstina je, postoje dobre strane nekih od naših najgorih navika. Šta je to „loše“ što čini da se osećamo tako dobro?\n„Loše navike nam dozvoljavaju da se ponašamo kao detinjasto. a u zavisnosti od okolnosti to može da bude dobra ili loša stvar“, kaže dr Danijel Dž. Karlat, klinički profesor psihijatrije. Kojih to loših navika ne treba da se odreknemo?\nPriznajemo – to što ćemo reći nekoliko gadnih reči, učiniće da se osećamo sjajno kada nam je svega dosta, kada smo frustrirani ili jednostavno ljuti. Ali istraživači sa Univerziteta Kil u Velikoj Britaniji su otkrili da psovanje itekako može da ima smisla, jer smanjuje psihički bol.\nU magazinu „NeuroReport“, naučnici su objavili istraživanje u kome su zamolili 64 volontera da potope ruke u ledenu vodu dok su ponavljali svoje omiljene psovke. Nakon toga, ponovili su zadatak, ali ovog puta nisu izgovarali ružne reči.\nezultat je bio da su volonteri skoro dva puta duže zadržali ruke u ledeno hladnoj vodi dok su ponavljali psovke (2 minuta u poređenju sa 1 i 15 sekundi). Iako stručnjaci nisu mogli da objasne tačno zbog čega se ovo dešava, vodeći istraživač dr Ričard Stivens i njegov tim veruju da psovanje može da izazove reakciju bori-se-ili-beži, što može da ubrza rad srca i agresivnost i tako pomogne telu da se izbori sa bolom.\nPojačajte do daske omiljenu muziku\nKada vam oslabi memorija , krenite napred i pustite neku žestoku muziku. Istraživači sa Univerziteta u Glazgovu veruju da slušanje rok muzike koja je „odvrnuta do daske“ može da poboljša koncentraciju i memoriju.\nTokom trajanja studije, koja je objavljena u naučnom magazinu „Svesnost i saznanje“, psiholozi su ispitivali 16 dobrovoljaca, ljubitelja rok muzike tako što su im dali jednostavne memorijske testove tokom kojih su prvi put su slušali klasičnu muziku, drugi put rok, i na kraju zvuk tišine. Učesnici studije su pokazali poboljšanje u koncentraciji i pamćenju kada su slušali obe vrste muzike, ali tokom slušanja rok pesama, skener njihovog mozga je pokazao da im treba manje moždane aktivnosti da bi uspešno završili test.\nMuzički terapeut Kimberli Sena Mur tvrdi da ne predstavlja iznenađenje što su obožavaoci rok muzike bolje uradili testove kada su čuli omijenu muziku u pozadini. „To je moguće jer slušanje omiljene muzike čini da se osećaju relaksirano i srećno, ali i dalje nismo sigurni da je to istina.“ Ipak, Sijena Mur je upozorila da nije zdravo slušati preglasnu muziku suviše dugo ili suviše često: „Sitne dlačice u kohlei (koje se nalaze u unutrašnjem uhu) su osetljive i „tutnjava“ bilo koje vrste muzike, bilo na koncertu, kod kuće ili kroz slušalice, može da ih ošteti i da kasnije tokom života izazove čak i gubitak sluha ili zujanje u ušima.“\nSudeći po najnovijim istraživanjima, umereno konzumiranje alkohola (jedno piće dnevno za žene i dva za muškarce) može da bude bolje za vaše zdravlje nego da uopšte ne pijete.\nNaučnici u Italiji su otkrili da muškarci koji imaju srčani bajpas, a pili su oko 30 grama alkohola dnevno, imaju 25 % manje šansi da dožive srčani udar ili šlog, u poređenju sa muškarcima koji nikada ne piju. (Međutim, pacijenti koji su imali probleme sa levom srčanom komorom, a koji su dnevno pili 4 ili više pića imali su više srčanih problema).\nKada su u pitanju žene, jedna dvadesetogodišnja studija je pokazala da su žene koje dnevno piju oko 15 grama alkohola (jedno piće) imaju 20 % manje šansi da dožive moždani udar u poređenju sa ženama koje uopšte ne piju. Nutricionista rene Cumpano, sa klinike u Klivlendu naglašava da alkohol sadrži dosta kalorija.\n„Predlažem da popijete svetlo pivo, suvo vino, ili koktel sa niskokalorijskim pićem- sodom, dijetalnim tonikom, ili laganim sokom jer oni sadrže u proseku oko 100 kalorija po čaši.“


Bugarska ministarka: EU ne prima zemlje koje imaju nerešena pitanja sa susedima - Sputnjik Srbija\n16:54 27.06.2019 (osveženo 16:55 27.06.2019) Preuzmite kraći link\nOdnosi Bugarske i Severne Makedonije pogoršali su se zbog slavljenja revolucionara Goce Delčeva. Obe zemlje ga smatraju nacionalnim herojem. Ranije je predsednik Severne Makedonije priznao da se Delčev izjašnjavao kao Bugarin, ali se borio za nezavisnost Makedonije. Ta izjava izazvala je negodovanje bugarske strane. Prema rečima zamenika predsednika VMRO-BND Angela Džambaske osnivači VMORO (Unutrašnje makedonsko-odrinske revolucionarne organizacije) borili su se za ujedinjenje Makedonije sa Bugarskom i dokazi za to mogu se naći u dokumentima partije. Političar, koji predstavlja Bugarsku u Evropskom parlamentu, ranije je zapretio da Skoplje neće videti Evropsku uniju ukoliko „ne prestane da se bavi glupostima“.


Zdravstveni sistem u ZDK spreman za četvrti val pandemije - RTV VISOKO\nNaslovnica Izdvojeno Zdravstveni sistem u ZDK spreman za četvrti val pandemije\n“Raspolažemo sa oko 150 kreveta od kojih 120 kreveta ima direktan dovod kiseonika iz centralnog razvoda i imamo 15 kreveta intenzivne njege i smatramo da su to kapaciteti koji su dovoljni, koji su izdržali i u trećem valu. Imamo dovoljno medicinske opreme, imamo dovoljno zaštitne opreme”, ističe dr Kasim Spahić, pomoćnik direktora JU Kantonalna bolnica Zenica.\n“Mi nijednog dana, čak i u tim mjesecima otprilike neka dva mjeseca kad nije bilo zaraženih, nismo popuštali ništa od onog da uradimo šta je trebalo, što je podrazumijevalo i u najjačem jeku, znači nismo uopće popuštali epidemiološke mjere po pitanju prolaska pacijenta u ustanovu, puta pacijenta, Kovid ambulante itd..”, kaže dr Amira Hadžić, pomoćnica direktora JU Dom zdravlja Zavidovići.\n“Ja se nadam da se one situacije koje smo imali u trećem valu više neće ponoviti, s aspekta najtežih pacijenata i velikog broja smrtnih slučajeva, ali nam se ovaj proces može otegnuti, na jedan duži vremenski period, što svakako ne bi bilo dobro ni po školstvo, ni po privrednu ni po zdravstvo”, naglašava dr Adnan Jupić, ministar zdravlja ZDK.\nPrethodni članakNESTANAK VODOSNABDIJEVANJA U NASELJIMA ISKOVIĆI I TROHOLJE\nNaredni članakManje rođenih i znatno više umrlih u BiH nego prošle godine


Indijski ministar unutrašnjih poslova podneo ostavku\nVlada premijera Manmohana Singa plaća političku cenu terorističkih napada u Bombaju. U jeku svestranačkog sastanka u cilju diskusija o bezbednosti, ministar unutrašnjih poslova Indije podneo je ostavku. On je prva politička žrtva terorističkih napada bez presedana na komercijalni centar Indije.\nČak i pre napada na Bombaj, ministar za inostrane poslove Šivraj Patil bio je meta opozicionih stranaka zbog navodno nezadovoljavajućeg rada u svojstvu člana kabineta zaduženog za očuvanje unutrašnje bezbednosti. Njega će zameniti ugledni i cenjeni ministar finansija, Palaniapan Čidambaram. Očekuje se da će finansijski portfelj preuzeti premijer Manmohan Sing. Visoki lider opozicione stranke Baratija Džanata (BJP), Arun Džaitli, kaže da ostavka ministra za unutrašnje poslove neće biti dovoljna da se reše vladini neuspesi na planu bezbednosti.\n"Ova vlada nema moralno pravo da sada preživi. Zbog slabe politike ove vlade došlo je do kolapsa čitave obaveštajne mreže, bezbednosni odgovor je bio slab, pravni okriv za borbu protiv terorizma - nepostojeći. Mislim da premijer mora da se pozabavi pravim pitanjima kako bi našao prave odgovore", poručio je Džaitli.\nNeki indijski vodeći mediji takođe oštro kritikuju politički establišment. Indijski "Tajms" objavio je na prvoj strani svog nedeljnog izdanja komentar pod nazivom "Naši političari traće vreme dok nevini umiru". Kolumnista dnevnika "Hindustan Tajms" kritikovao je nekompetentne političare zbog toga što koriste "terorizam kao izgovor da dobiju glasove". Televizijske mreže kritikuju političare zbog toga što su se pojavili na mestu terorističkih napada, kako bi davali izjave za javnost dok su se komandosi još borili sa naoružanim napadačima. Abišek Manu Singvi iz Kongresne stranke, koja je na čelu vladine koalicije, branio je administraciju, rekavši da ona shvata stvari veoma ozbiljno.\n"To je vrlo važno pitanje za naciju i rešava se na najvišem nivou", rekao je Singvi.\nPolitičke razmirice odvijaju se u jeku današnjeg sastanka koji je premijer Sing održao u cilju diskusija o bezbednosnim i nastojanjima da se izbegne da teroristički napadi u Bombaju dovedu do političkih nemira i mogućeg nasilja izmedju Hindusa i Muslimana. Premijer Sing je na pomenutom sastanku svih indijskih političkih stranaka u Nju Delhiju rekao da vlada jača svoje bezbednosne sposobnosti i najavio da će povećati obim vodeće antiterorističke sile, Nacionalne bezbednosne garde. On je takođe napomenuo da su preduzete mere za osnivanje Federalne istražne agencije.\nIslamski teroristi se krive za gotovo opsadu Bombaja koja je trajala skoro 60 sati, i u kojoj je - na deset lokacija - poginulo oko 175 ljudi, uključujući 18 stranaca.


Gradnjom i inovacijama kompanija Širbegović ispunila zahteve tržišta - GRENEF\nŠIRBEGOVIĆ doo – Firma koja gradi firme\nKompanija Širbegović je specijalizovana za izvođenje građevinskih radova primenom savremene tehnologije prefabrikovanih AB konstrukcija. Tim mladih i kreativnih stručnjaka, kao i resursi sa kojima kompanija raspolaže, stvaraju uslove za projektovanje i izgradnju objekata visokogradnje svih namena.\nSvi proizvodi i usluge kompanije Širbegović su u skladu sa najvišim standardima kvaliteta, o čemu svedoče brojni međunarodni sertifikati za kvalitet, koji omogućavaju nastupe u zemljama okruženja i EU.\nUSPEH SE NASTAVIO\nKako zbog konstantnog ulaganja u proširenje proizvodnih pogona i nove tehnologije, tako i zbog ulaganja u edukaciju zaposlenih, stavilo je kompaniju Širbegović na mesto koje joj pripada. Na vodeću poziciju građevinskih kompanija u regionu.\nŠIRBEGOVIĆ ŠTEDI VAŠ NOVAC\nOdlična iskorišćenost materijala i veliki rasponi elemenata smanjuju broj nosivih elemenata i oslonaca, a samim tim i količinu ugrađenog materijala.\nfoto: Širbegović Inženjering / „Novotrans“, Novi Sad\nSVE USPEŠNIJI I USPEŠNIJI\nGradnjom i inovacijama u proizvodnji montažne betonske konstrukcije kompanija Širbegović je ispunila sve uslove na tržištima BiH, Srbije, Hrvatske, Slovenije i Crne Gore i tako je još više ojačala svoju poziciju na tim tržištima. Jačanje i ispunjavanje svih zahteva investitora u državama u okruženju je bio uslov za ostvarivanje ciljeva, proširenje kapaciteta i modernizaciju opreme. Zahvaljujući tim investicijama značajno je podignut kapacitet proizvodnje, produktivnost i kvalitet proizvoda. Stvorili su se uslovi za rad na tržištima Austrije i Nemačke, koja su još jedan pokazatelj kvalitetnog rada i odgovornosti prema zadatim projektima.\nOva kompanija svojim sposobnostima u poslednjih nekoliko godina realizuje velike i najznačajnije projekte u našem okruženju. To su sve projekti gde su bitna rešenja, rokovi, kvalitet i korak sa domaćim i stranim investitorima. Zbog svega pomenutog posao ne jenjava za kompaniju Širbegović, te je u ovoj godini ostvaren i rast prihoda.


Sji: Kina i Rusija dale su ključan doprinos pobedi nad fašizmom | SRBIJA I KINA\nPredsednik Kine Sji Đinping pred odlazak na proslavu Dana pobede u Moskvu istakao je da su Kina i Rusija dali ogroman doprinos pobedi nad fašističkim snagama u Drugom svetskom ratu.\n„Tokom istorije ratovi koje su vodili fašistički i militaristički režimi doneo je užas i katastrofu narodima Azije i Evrope”, napisao je kineski predsednik u kolumni objavljenoj u ruskom listu „Gazeta”.\n„Više od 27 miliona Rusa i bratskih narodnosti žrtvovalo je svoje živote za pobedu u Velikom patriotskom ratu. Ruski front je bio najvažniji front u Evropi, dok se u Aziji najveća borba vodila u Kini”, istakao je predsednik Sji „Tokom Rata protiv japanske agresije od 1937. godine pa narednih osam godina Kine je savladala neprijatelja i onemogućila ga da svoju agresiju proširi na druge kontinente”.\nKineski predsednik u autorskom članku naglašava da je 35 miliona stanovnika Kine stradalo ili teško povređeno tokom rata, ali da su dali snažan doprinos pobedi nad fašizmom u Drugom svetskom ratu.\n„Kineski i ruski narod podržavali su jedni druge u teškim trenucima borbe i jedan pored drugog svojom krvlju i životima doneli pobedu nad fašizmom i militarizmom”, naglasio je Sji.\nKineski predsednik se u članku osvrnuo na partnerstvo Kine i Sovjetskog Saveza tokom rata podsetivši na uzajamnu pomoć koju su jedni drugima pružali tokom rata u vojnom, medicinskom i humanitarnom smislu.\n„Kineski narod uvek će pamtiti ruske pilote koji su potpomogli završetak Rata protiv japanske agresije i sve one koji su se rame uz rame borili sa kineskim narodom za oslobođenje kineske nacije”, zaključio je predsednik Kine.\nIZVOR: CRI Online (Priredio: Radosav Berbatović)\n08/05/2015 in DRUŠTVO, POLITIKA. Tags: Drugi svetski rat, Kina, Kultura sećanja, Rusija, Sji Đinping\n← Saradnja Kine i Kazahstana\nLi Kećijang sa preduzetnicima u kineskoj “silikonskoj dolini” →


Sloboda okupljanja bez jasnog zakonskog normiranja\nNevladine organizacije oštro osuđuju nedoslednost vlasti u poštovanju prioriteta predsedavanja Srbije OEBS-om u oblasti ljudske dimenzije. Jedan od prioriteta - sloboda okupljanja - ostaje bez jasnog zakonskog normiranja, jer zakon, odlukom Ustavnog suda Srbije, prestaje da važi. To pokazuje odnos Vlade prema ljudskim pravima, kao i nepoštovanje stavova Ustavnog suda RS.\nPosledično, zbog nepostojanja zakonskog okvira, obaveza prijave skupova policiji prestaju da važe. MUP gubi nadležnost i ostaje bez mogućnosti da preventivno deluje i zabranjuje skupove kojima se podstiču nasilje i mržnja. Takva situacija je potencijalno opasna po javni red, mir i bezbednost ljudi ali i za ostvarivanje slobode okupljanja. Nevladine organizacije ponovo pozivaju vlasti da hitno pristupe rešavanju ovog pitanja, koje je kao bitno prepoznato i u okviru poglavlja 23, poštujući odluku Ustavnog suda, smernice OEBS-a i dostignute međunarodne standarde.\nIzvode iz saopštenja su preneli Blic, Tanjug, Danas, RTV, Reporter, Krstarica, Pressonline, Politika i Paragraf RS


(VIDEO) VUČIĆ NAKON SASTANKA S LAVROVOM: NASTAVIT ĆEMO RAZVIJATI NAŠE ODBRAMBENE KAPACITETE – Mreza\nMinistar vanjskih poslova Srbije Sergej Lavrov stigao je sinoć u posjetu Srbiji, a odmah po dolasku u Beograd održao je sastanak s predsjednikom Srbije Aleksandrom Vučićem.\nNakon sastanka, na konferenciji za medije obratio se Aleksandar Vučić te je iskoristio priliku da zahvali Lavrovu za podršku koju Ruska Federacija pruža Srbiji.\n“Hvala vam za prijateljstvo i podršku koju pružate našoj zemlji u očuvanju teritorijalnog integriteta i političkoj saradnji naše dvije zemlje. Ponosan sam što mogu da kažem da imamo izuzetno dobre odnose s Rusijom i za razliku od mnogih drugih koji se toga stide ja to ne krijem. Mislim da to s posebnim ponosom izgovaram jer smatram da je to izraz našeg viševjekovnog prijateljstva. Do sada smo imali podršku Rusije u svim organizacijama i vjerujem da ćemo mi odgovoriti isto našim ruskim prijateljima”, rekao je Vučić.\nPredsjednik Srbije naglasio je kako je izrazio želju da se sastane i s ruskim predsjednikom Vladimirom Putinom.\n“Zahvalio sam se i Putinu po mnogim pitanjima te sam izrazio želju da se sastanemo do kraja godine te da razgovaramo o svim strateškim pitanjima. Ovo je do sada bio najotvoreniji razgovor naše dvije delegacije. U svjetlu brojnih problema s kojima se suočavamo bilo je prirodno da kažemo sve što mislimo”, poručio je predsjednik Srbije.\nNa kraju obraćanja, predsjednik Srbije Aleksandar Vučić naglasio je kako će Srbija ostati vojno neutralna zemlja te da se ponosi s tim.\n“Zahvalni smo na podršci Rusije teritorijalnom integritetu Srbije i na insistiranju da se pitanje Kosova rješava pronalaženjem kompromisa, a ne nametanjem diktata Srbije. Razmatrali smo i situaciju u regiji i upoznao sam Lavrova sa strahovima koji se tiču pozicije našeg naroda u regiji. Republika Srbija će ostati vojno neutralna zemlja i ponosimo se time. U skladu s tim nastavit ćemo čuvati svoju zemlju i razvijati naše odbrambene kapacitete kako bismo odvratili agresore da ugroze slobodu Srbije”, zaključio je Vučić.\nTegeltija je smislio novu “umotvorinu”: BiH je kao teški srčani bolesnik koji je poslan na ultramaraton kroz Saharu


Hiljade Kongoanaca oprostilo se od pevača Papa Vembe\nHiljade Kongoanaca oprostilo se danas od svog idola, pevača Papa Vembe (Papa Wemba) kome je danas priredjena služba u katedrali u Kinšasi pre sahrane popodne u predgradju glavnog grada. Najmanje 2.000 ljudi slubi u katedrali Notr-Dam, održanoj u čast slavnog muzičara koga su zvali „kraljem kongoanske rumbe“.\nOko 10.000 ljudi se okupilo od rane zore ispred zgrade, a oni koji nisu mogli da udju, pratili su službu na velikim ekranima postavljenim oko crkve.\nCeremoniji u katedrali prisustvovalo je više biskupa, šezdesetak sveštenika, članovi njegove porodice, zvaničnici, slavne ličnosti kao i mnogi gradjani. Beli kovčeg s telom pevača bio je prekriven kongoanskom zastavom. „Tri dana, kongoanski narod, Afrika i svet oplakuju onog koga su zvali ocem kongoaske rumbe“, rekao je nadbiskup Kinšase, kardinal Loran Monsegvo, i istakao zasluge „velikog muzičara“. Guverner Kinšase Andre Kimbuta, dugogodišnji prijatelj pevača, rekao je da je on bio majstor umetnosti, i „veliki propovednik kongoanske muzike“. Papa Vemba, popularni pop muzičar iz Konga, srušio se na bini dok je nastupao u Abidžanu, u Obali Slonovače 24. aprila.\nNjegovo pravo ime je Šungu Vembadio Pene Kikumba i sa svojih 66 godina bio je pravi hit u Africi, a nastupi uvek puni fanova njegove muzike. Od kada je njegovo telo vraćeno u Kongo, organizovano je više komemoracija za nacionalnu zvezdu. Tokom trodnevne zvanične sahrane, njegovo telo bilo je izloženo u ponedeljak i utorak u zgradi parlamenta, gde je hiljade ljudi došlo da mu oda počast.


Aerodrom Niš - Blic Online\nNIŠKI AERODROM SE ŠIRI NA JOŠ 5.000 KVADRATA U planu i VIP salon za putnike\nAviokompanija "Rajaner" (Ryanair) najavila je ukidanje linije Niš-Stokholm od 28. marta naredne godine, kada se završava zimska, a počinje letnja sezona.\nAERODROM U NIŠU DOBIJA NOVI KONTROLNI TORANJ Evo koliko će koštati zgrada visoka 35 metara\nKontrola letenja na aerodromu "Konstantin Veliki" u Nišu radi u privremenim uslovima od bombardovanja 1999. godine. Oprema zadovoljava potrebe vojnog i civilnog vazdušnog saobraćaja, ali je, kažu u Kontroli letenja Srbije i Crne Gore, neophodna modernizacija.\nSa Aerodroma "Konstantin Veliki" u Nišu od sredine jula kreće 12 novih linija ka evropskim zemljama, a posle dužeg vremena sa ovog aerodroma leteće i domaća aviokompanija "Er Srbija". Karte mogu da se kupe od pre mesec dana.\nAerodrom Niš je u 2018. godini poslovao sa gubitkom od preko 13 miliona dinara, što je prvi put da ostvaruje gubitak još od 2014. godine, objavila je Nacionalna koalicija za decentralizaciju (NKD). NKD navodi da je došla do dokumenata o finansijskom poslovanju koji ukazuju na loše finansijsko stanje u 2018. godini, kada je niški aerodrom prešao u vlasništvo države.\nAerodrom Niš od početka aprila do 26. oktobra biće otvoren za javni avio-prevoz 16 sati nedeljno, navodi se u naredbi Direktorata civilnog vazduhoplovstva Srbije.\nPredsednik Srbije Aleksandar Vučić rekao je da premijerka Ana Brnabić, kao predsednica Vlade ima njegovu podršku kao predsednika Srbije i predsednika trenutno najsnažnije političke stranke u zemlji.\nMinistarka Zorana Mihajlović kaže da bez novih ulaganja niški aerodrom "Konstantin Veliki" ne može da se razvija i da prati druge vazdušne luke u regionu, ali dodaje da će o tome ko će upravljati aerodromom odlučiti gradski odbornici.\nOd aprila avio linija Niš-Cirih\nNacionalna švajcarska aviokompanija SWISS uspostaviće redovan aviosaobraćaj na relaciji Niš-Cirih-Niš dva puta nedeljno od 2. aprila naredne godine, najavili su danas iz JP "Aerodrom Niš".\nBugarinović: Razgovori sa nekoliko kompanija koje bi letele iz Niša\nDirektor Javnog preduzeća "Aerodrom Niš" Dragan Bugarinović rekao je danas da su u toku intenzivni razgovori sa nekoliko kompanija koje bi letele iz Niša prema pojedinim gradovima u inostranstvu.


Tramp traži podršku za ukidanje Obamakera\nArhiva - Mala grupa demonstranata protiv Obamakera u Indijanapolisu\nPredsednik Donald Tramp i republikanski lideri u Kongresu nastoje da dobiju dovoljno glasova za ukidanje zakona o zdravstvenoj zaštiti predsednika Baraka Obame, takozvanog Obamakera, koji se smatra njegovim najvećim političkim dostignućem.\nKljučno glasanje o ukidanju tog zakona zakazano je za četvrtak popodne u Predstavničkom domu, ali konzervativni protivnici te mere koji tvrde da taj zakonski predlog ne seže dovoljno daleko da bi kreirao novu politiku zdravstvene zaštite, kažu da imaju dovoljno glasova da osujete plan svojih lidera i Trampa. S druge strane, neki umereni članovi Republikanske stranke se protive nastojanju za ukidanje Obamakera zbog bojazni da bi suviše veliki broj Amerikanaca izgubio zdravstveno osiguranje ako ta mera bude usvojena.\nTramp se na Kapitol Hilu i u Beloj kući sastao sa republikanskim protivnicima ove ideje, u nastojanju da ih navede da glasaju za ukidanje.\n“Veliki dan za zdravstvenu negu. Radimo ozbiljno”, oglasio se Tramp danas na Tviteru.\nNije lako ubediti zakonodavce u novi plan\nTramp i republikanci se već dugo protive Obamakeru, sedam godina starom zakonu o zdravstvenoj zaštiti, ali čak i sada kad republikanci kontrolišu Belu kuću i oba doma Kongresa lideri predstavničkog doma i Tramp imaju problema da uvere dovoljno zakonodavaca da glasaju za njihovu verziju opoziva.\nNezavisna Kongresna kancelarija za budžet je prošle nedelje zaključila da bi 24 miliona Amerikanaca izgubilo zdravstvenu zaštitu tokom naredne decenije ukoliko plan republikanaca bude odobren. Tramp i republikanski lideri tvrde da će njihov plan, za razliku od Obamakera dati ljudima pristup osiguranju koje odgovara njihovim potrebama i koje mogu sebi da priušte.\nTramp se sastao sa republikanskim kokusom Predstavničkog doma u utorak obećavši političku odmazdu protiv onih koji se protive opozivu Obamakera, ako ne budu glasali za opoziv tog zakona i poslali tu meru na glasanje u Senat, gde je njegova sudbina takodje neizvesna zbog protivljenja nekih konzervativaca tom opozivu.\n“Osvetiću vam se, ali znam da neću morati, jer ćete glasati DA,” rekao je Tramp jednom od protivnika u Predstavničkom domu, kongresmenu Marku Medouzu, lideru Kokusa slobode koji čine najkozervativniji republikanci, “Iskreno ljudi, poraz (ove mere) nije prihvatljiv,” dodao je Tramp.\nPredsednik je upozorio one koji nisu još opredeljeni da glasaju sa DA i dodao da bi, ukoliko budu glasali protiv te mere mogli da izgube položaje na kongresnim izborima 2018. jer bi pristalice te mere u njihovim kongresnim okruzima bili razočarani time što nisu održali dugoročno obećanje da će opozvati Obamaker.\nZakon predsednika Obame je omogućio grupi od čak 20 miliona Amerikanaca da se osiguraju, ali su republikanci tvrdili da su cene premija i pojedinih medicinskih procedura koje nisu pokrivene osiguranjem toliko porasle da mnogi Amerikanci ne mogu više da plate za zdravstvenu negu koja im je potrebna.\nPlan republikanaca predvidja da se odustane od odredbe Obamakera da Amerikanci plate kaznu ukoliko to ne učine, ali bi zadržao dve popularne odredbe. Jedna je da se dopusti mladima da ostanu na polisi svojih roditelja dok ne napune 26 godina, dok se drugom zabranjuje osiguravajućim društvima da ne pruže osiguranje ljudima koji su već bolesni.\nNijedan demokrata u Predstavničkom domu nije rekao da će glasati za ukidanje, što znači da je republikancima preostalo da pridobiju glasove članova svoje stranke da to odobre.\nOni ne mogu da izgube više od 21 glasa od 237 republikanskih glasova za ukidanje da bi mera bila poslata u Senat na glasanje.\nMedouz kaže da je prebrojao 27 republikanaca koji se protive opozivu ili su skloni da tako glasaju, ali je predsednik Predstavničkog doma Pol Rajan istakao da je i dalje uveren da će imati dovoljno glasova da ukidanje Obamakera bude usvojeno.\n“Ovo je jedina šansa koju imamo da opozovemo Obamaker i zamenimo ga onim u šta verujemo,” rekao je Rajan. “Predsednik je za to, svi smo dali ovo obećanje, i to je razlog što sam uveren da će ljudi shvatiti “neću da odem kući i suočim se sa biračima kao da sam pogazio reč.”\nTramp , koji u prvim mesecima na položaju želi da ispuni svoje obećanje da će opozvati Obamaker, rekao je zakonodavcima da je ovo njihova najbolja šansa da ukinu tu meru.


DSS: Povući predlog URS o decentralizaciji | Glas javnosti\nutorak 21. jun 2011.\nPočetna > Politika > DSS: Povući predlog URS o decentralizaciji\nBEOGRAD - Demokratska stranka Srbije smatra da je Predlog zakona o izmenama i dopunama Zakona o finansiranju lokalnih samouprava, koji je predložila poslanička grupa Ujedinjeni regioni Srbije, potrebno povući iz skupštinske procedure, jer jeformulisan "na brzinu" i o njemu nije postojala ozbiljna javna rasprava, izjavio je danas portparol DS S Petar Petković.\n"Takođe, postoji mnogo kontroverzi oko tog zakona, a poseban problem je što bi se njime uvećao deficit u budžetu", rekao je Petković na konferenciji za novinare, i dodao da je lider URS Mlađan Dinkić deo vladajuće koalicije koja je, kako je naveo, nezakonito ukinula prenos novčanih sredstava lokalnim samoupravama.\nPetković je dodao da je potrebno izvršiti decentralizaiju Srbije, kao i da treba doneti "ozbiljan zakon o decentralizaciji, oko koga mora da postoji nacionalni i poltički konsenzus".\n"Potrebna nam je decentralizacija koja će počivati na opštinama i gradovima kao subjektima decentralizacije, a ne na regionima, što je zapravo prava zamisao URS-a i Mlađana Dinkića", naveo je Petković.\nPortparol DS S je, osvrćući se na problem statusa sveštenstva Srpske pravoslavne crkve u Crnoj Gori, naglasio da Vlada Srbije "mora da se oglasi po pitanju progonjenja crkve, monaštva i sveštenstva".\n"Potrebno je što pre naći rešenje za taj problem kako ne bi došlo do radikalnih mera koje se pominju u toj državi, a to je progon monaštva i sveštenstva Srpske pravoslavne crkve Mitropolije Crnogorske primorske", naveo je Petković.\nKomentarišući pismo koje je administracija EU uputila srpskim vlastima i kojim traži da se ispita privatizacija više od 20 preduzeća, kako bi se utvrdilo da li su one bile u skladu sa zakonom i evropskim kriterijumima, Petković je ocenio da je u poslednje tri godine sprovedeno mnogo loših privatizacija, a da je DS S, dok je bila na vlasti, "sve činila po zakonu".\nPetković je Vladi Srbije postavio pitanje - koliko je koštala dvodnevna Strategijska vojna konferencija za partnere, koja je prošle nedelje organizovana u Beogradu, i ocenio da je ona plaćena novcem građana iz budžeta, iako, kako je naveo, više od 80 odsto njih ima negativan stav prema NATO-u.\nNikšić: Preživela pad u procep od 12 metara\nPočinje suđenje za slučaj "Zavala"\nFejt pod istragom zbog izbora guvernera\nBukti požar u rafineriji u Sisku\nRazgovori Beograda i Prištine bez pisanih sporazuma?!\nGodišnjica zločina na Miljevačkom platou\nDeset godina od potpisivanja Ohridskog sporazuma


Vulin i Ravkov: Odlična saradnja ministarstava odbrane Srbije i Belorusije | Novosti.RS\nponedeljak, 17. 06. 2019. u 18:53\nMinistar odbrane Aleksandar Vulin sastao se u ponedeljak sa ministrom odbrane Republike Belorusije general-potpukovnikom Andrejem Ravkovim koji se nalazi u dvodnevnoj poseti Srbiji.\nMinistar Vulin, nakon sastanka i razgovora, zahvalio je beloruskim kolegi na ličnom doprinosu u domenu razvoja vojno-tehničke saradnje Belorusije i Srbije.\n- Nije bilo ni jedne naše molbe koju vi niste prihvatili i niste ispunili. Remont našig "migova" teče kako je dogovoreno, Srbija ispunjava svoje obaveze u potpunosti i na vreme, kao i Belorusija, kako smo se i dogovorili. Radujemo se nastavku vojno-tehničke saradnje i u skladu sa najboljim ličnim odnosima naših predsednika – predsednika Lukašenka i predsednika Vučića, razvijaće se i saradnja između naših armija i ministarstava – ocenio je ministar Vulin.\nPROČITAJTE JOŠ - VULIN PORUČIO U BANjALUCI: Samo jedinstveni možemo da rešimo nacionalno pitanje\nOsim razgovora o vojno-tehničkoj saradnji, dodao je, tokom današnjeg susreta bilo je reči i o proširenju saradnje po pitanju vojnog obrazovanja, obuci naših ABHO jedinica, o mogućnosti za obuku pripadnika za učešće u mirovnim operacijama u našoj zemlji, a predstavnicima Beloruije ponuđeno je da zajedno nastupamo u mirovnim oprecijama pod zastavom UN.\n- Belorusija je naš partner, nama bratska zemlja i zahvalni smo na podršci koju nam daju kada je u pitanju borba za Kosovo i Metohiju, baš kao što i Belorusija zna da na svim svetskim forumima mi uvek zastupamo stranu i interese Belorusije. Naša saradnja će se nastaviti i sa velikim ponosom mogu da kažem da nikada u istoriji Srbije i Belorusije nismo imali više zajedničkih aktivnosti i ispunjenije i produktivnije vojno-vojne odnose – zaključio je minstar Vulin dodajući da je sa zadovoljstvom prihvatio poziv generala Ravkova za posetu Belorusiji.\n- U uslovima trenutnih eskalacija u regionu, mogu da kažem da smo veoma ponosni na odnos koji imamo sa Srbijom i koji traje već 25 godina. Ministar odbrane Republike Srbije na svoj način doprinosi razvoju vojne saradnje između Srbije i Belorusije. Vojno-tehnička saradnja između naših zemalja je značajna, a posebno ove godine je ispunjena različitim aktivnostima, a istakao bih zajedničku trilateralnu vežbu "Slovensko bratstvo 2019" i drago mi je što ću imati priliku da je posetim – naglasio je general Ravkov dodajući da je siguran da će pripadnici oružanih snaga Belorusije, Ruske Federacije i Srbije na toj vežbi demonstrirati svoje sposobnosti i pokazati se na visini zadatka.\n- Ministarstva odbrane naših zemalja se u potpunosti spremaju za vojne vežbe. Posebno visoku efikasnost istakao bih kada je reč o sardanji u oblasti verifikacije. Odnosi sa našom bratskom Republikom Srbijom su se uvek gradili na zajedničkom razumevanju uz poštovanje. Posebno mi je drago što sam se danas susreo sa mojim velikim prijateljem i kolegom ministrom Vulinom – naglasio je general Ravkov dodajući da će Ministarstvo odbrane Republike Belorusije učiniti sve što je potrebno za realizaciju dostignutih dogovora i za nastavak dalje saradnje.


АЛБАНЦИ СЕ СПРЕМАЈУ ЗА РЕОКУПАЦИЈУ СЕВЕРА КОСОВА: Удар креће из Јужне Митровице\nALBANCI SE SPREMAJU ZA REOKUPACIJU SEVERA KOSOVA: Udar kreće iz Južne Mitrovice\n27-03-2021 15:14 Izdvojeno Srbija Politika\nFormiranje baze Kosovskih bezbednosnih snaga u Južnoj Mitrovici jeste direktna pretnja Srbima na severu, ocenio je za Kosovo Onlajn politički analitičar Dragomir Anđelković.\nIstakao je da je to poruka da se Albanci spremaju „za pohod na sever, za pokušaj okupacije severa Kosova“.\n„Ideja da se ta baza nazove Isa Boljetinac ili Boljetini, kako oni kažu, po albanskom vojnom lideru sa kraja 19. i početka 20. veka poznatom po borbi protiv Srbije i Crne Gore, ali i zločinima nad Srbima na Kosovu i Metohiji, pogotovo na granici srpskog etničkog prostora na severu Kosova, jasno je da Albanci poručuju, pre ili kasnije upotrebićemo te snage za okupaciju severa“, rekao je Anđelković.\nDodao je da Srbija zbog toga ne treba da reaguje burno, ali da treba da pokrene ozbiljnu međunarodnu akciju i da bude spremna da po potrebi i vojno da brani sever Kosova.\n„Pregovori su dobri, ali je kapitualcija neprihvatljiva. Ako neko bude pokušao da osvoji sever Kosova onda se mora ponoviti sve ono što smo imali 2011. godine, kada je organizovanim srpskim otporom sprečen pohod albanskih paravojnih formacija na taj deo naše teritorije“, zaključio je Anđelković.\nO seriji političkih ubistava u Srbiji pročitajte OVDE.


Do boljeg položaja izbeglica i raseljenih lica na području Beograda – kojim putem poći? | Grupa 484\n15. novembra 2011. godine, u Svečanoj sali GO Čukarica, održan je okrugli sto kojim je Grupa 484 otvorila neka od bitnih pitanja sprovođenja lokalnih akcionih planova za unapređenje položaja izbeglica i raseljenih lica na području beogradskih opština. Okrugli sto je okupio 26 učesnika, većinom iz lokalnih samouprava i institucija, nevladinih organizacija i izbegličkih i raseljeničkih udruženja. U radu okruglog stola učestvovali su, takođe i predstavnici Komesarijata za izbeglice, Visokog komesarijata UN za izbeglice, Kabineta potpredsednika Vlade za socijalna pitanja, Ministarstva za Kosovo i Metohiju, i nekoliko međunarodnih organizacija.\nSkup je organizovan sa namerom da ponovo naglasi važnost pitanja održivosti i uvećanja efektivnosti lokalnih akcionih planova. Organizatori skupa smatrali su posebno važnim ukazati da su lokalni akcioni planovi jako potreban instrument politika integracije i poboljšanja životnih uslova izbeglica i raseljenih lica u Srbiji, ali i to da dosadašnje iskustvo ukazuje kako je aktivnosti iz njihovog okvira potrebno snažnije uklopiti u šire lokalne razvojne politike i projekte i da je nužno preduzeti neke nove korake kako bi se ostvarila potpunija realizacija LAP-ova. Važno je da se u lokalnim samoupravama uspostave prakse koje će podrazumevati kontinuirano, realno moguće i na ozbiljnim programskim planovima zasnovano alociranje budžetskih sredstava za sprovođenje LAP-ova, ali je podjednako važno i to da se na lokalnom nivou uspostave mehanizami (radne grupe ili drugi oblici saradnje i koordinacije) koji će olakšati obezbeđivanje nedostajućih sredstava za realizaciju LAP-ova.\nOvaj okrugli sto Grupa 484 je organizovala u saradnji sa Koalicijom udruženja izbjeglica u Republici Srbiji i uz podršku Gradske opštine Čukarica.\nU uvodnim izlaganjima, Siniša Volarević, programski koordinator iz Grupe 484, govorio je o razlozima održavanja okruglog stola i pitanjima koja okrugli sto želi da pokrene, dok je Miodrag Linta, predsednik Koalicije udruženja izbjeglica, u svom izlaganju ukazao i na prethodna nastojanja nevladinih organizacija i izbegličkih udruženja u vezi sa pitanjima budžetskog finansiranja podrške izbeglicama i raseljenim licima na području Grada Beograda.\nO tome šta je urađeno i ostvareno u prethodne tri godine, otkada su pokrenuti procesi izrade lokalnih akcionih planova, iz ugla Komesarijata za izbeglice, govorila je Ljiljana Rakić, samostalna savetnica, dok je o podršci koju je realizaciji LAP-ova pružao UNHCR, i o nekim aktuelnim aktivnostima na području Beograda, govorila Ksenija Papazoglu iz beogradske kancelarije Visokog komesarijata. Svoja iskustva u ovom procesu, uključujući, takođe, i određene probleme i teškoće, predstavili su gradski većnici i poverenici za izbeglice opština Čukarica, Barajevo i Savski venac. U drugom delu ovog skupa, Miodrag Pribilović, koji se nalazi na nedavno uspostavljenoj funkciji poverenika za izbeglice u Sekretarijatu za socijalnu zaštitu Grada Beograda, predstavio je aktuelne aktivnosti beogradskog povereništva u vezi sa zatvaranjem kolektivnih centara i svoj pogled na prioritete u oblasti pružanja podrške izbeglicama i raseljenim licima u Beogradu. U diskusijama je učestvovalo više predstavnika lokalnih izbegličkih udruženja koji su, među ostalim, posebno naglašavali pitanje socijalne karte, odnosno, preciznog usmeravanja pomoći prema najugroženijim izbegličkim porodicama.\nOva aktivnost je deo projekta Civilno društvo za odgovornu vladu i smanjenje siromaštva u Srbiji, kojim rukovodi Institut za održive zajednice, zahvaljujući finansijskoj podršci Ministarstva inostranih poslova Kraljevine Norveške.


Dušan Vujović | Novinsko-informativna agencija Roma\nTag Archives: Dušan Vujović\nSrbija je blizu postizanja dogovora o aranžmanu sa Međunarodnim monetarnim fondom (MMF), izjavio je danas ministar finansija Dušan Vujović. On je na privrednoj konferenciji Rajfajzen banke u Srbiji rekao ć rezultate razgovora sa Misijom MMF objaviti na završnom sastanku 20. novembra, ali je dodao da se ne zna kada će Odbor direktora MMF razmatrati odobravanje tog sporazuma. Vujović je najavio ...\tRead More »\nMinistar finansija Dušan Vujović izjavio je danas da je spreman da razgovara sa prosvetarima, koji štrajkuju zbog smanjenja plata, ali da u to bude uključen i ministar prosvete Srđan Verbić i najavio da će do januara biti uveden novi – pravičniji sistem plata u javnom sektoru. “Realno je i ono što će sigurno biti urađeno u narednoj godini jeste da ...\tRead More »\nMinistar finansija Dušan Vujović očekuje da će se predlog rebalansa budžeta u petak 24. oktobra naći na dnevnom redu parlamenta. Smanjenje plata i penzija stupiće na snagu 1. novembra i trajaće dok se ne obezbedi stabilan privredni rast, kaže Vujović. Dušan Vujović očekuje da već u nedelju ili ponedeljak bude i rasprava o amandmanima na predloge tih zakona i da ...\tRead More »


Boračke organizacije iz Mostara upozorile Radončićev SBB: Ne koristite naše heroje za političke obračune\nPovodom saopćenja Pres-centra SBB-a od 15. septembra oglasila se i Koordinacija temeljnih boračkih organizacija Armije Republike Bosne i Hercegovine u Hercegovačko-neretvanskom kantonu i ratni komandanti ARBiH grada Mostara.\nU saopćenju navode kako najoštrije osuđuju zloupotrebu lika i djela heroja Mostara i BiH, brigadnih generala rahmetli Midhada Hujdura Hujke i Arifa Pašalića, a sve u svrhu ličnih političkih obračuna.\nMidhad Hujdur Hujka je herojski poginuo u akciji oslobađanja Sjevernog logora prilikom deblokade grada Mostara, od granate ispaljene sa položaja HVO-a, a Atif Pašalić je poginuo u saobraćajnoj nesreći nakon rata.\nJedna od temeljnih obaveza je čuvanje tekovina odbrambeno-oslobodilačkog rata 1992-1995, a smim tim i lika i djela naših heroja, te vas sve upozoravamo da nećemo nikome dozvoliti da radi ličnih i dnevnopolitičkih interesa manipuliše našom borbom i onima koji su dali svoje živote za jedinu nam domovinu Bosnu i Hercegovinu.\nGospodo političari, pustite naše heroje da počivaju u miru jer oni su to zaslužili, a vi ako želite pomoći boračkoj populaciji, nemojte to raditi dirajući u svetinje, nego pomozite donošenju najpovoljnijih zakonskih rješenja za dobrobiti cjelokupne boračke populacije ,navodi se u saopćenju Saveza RVI HNK, JOB HNK “Unija veterana”, UG DNRP “Zlatni ljiljan” HNK i OPŠiPB HNK.\nInače, u saopćenju SBB-a od prije nekoliko dana čak nije ispravno ni napisano ime Midhada Hujdura Hujke, jednog od devet narodnih heroja odbrambeno-oslobodilačkog rata.\nObjavio: Tue, 19/09/2017 - 19:42\nPRODAVALA HEROIN: Uhapšena mostarska slikarica sa Interpolove potjernice (FOTO)\nBećirović u Mostaru: Otvoriću Kancelariju za žalbe i probleme građana


Zeri: Srpska će glasati za demarkaciju u zamenu za ZSO\nPoslanici Srpske liste glasaće 1. septembra u kosovskoj skupštini za sporazum o demarkaciji sa Crnom Gorom u zamenu za podršku uspostavljanju Zajednice srpskih opština, piše danas prištinski list Zeri na naslovnoj strani.\nUNS na Kosovu: Novinari nisu bezbedni\nUdruženje novinara Srbije na Kosovu osuđuje sinoćnji napad na javni servis Kosova - RTK i poziva nadležne da pronađu i kazne napadače.\nS.Vujičić: Napad na RTK kukavički čin\nRučna granata koja je bačena sinoć na RTK od strane anonimne grupe građana, kukavički je i kriminalni čin, navodi Predsednik Udruženja i Unije Crnogoraca Kosova, Slobodan Vujičić.\nRTK: Najozbiljniji napad na slobodu govora\nUprava Radio televizije Kosova osuđuje bombaški napad koji se dogodio sinoć oko 22:00 časa u dvorištu kosovskog javnog servisa.\n“Dobra saradnja vlade Srbije i UN-a”\nPremijer Srbije Aleksandar Vučić primio je danas šefa UNMIK-a Zahira Tanina uoči sednice Saveta bezbednosti UN na kojoj će biti razmotren tromesečni izveštaj o radu UNMIK-a.\nKM: Pronađeno beživotno telo mladića\nBeživotno telo mlađeg muškarca pronađeno je sinoć u jednom stanu u Bošnjačkoj mahali, u Kosovskoj Mitrovici, potvrđeno je za Kossev iz Policije Kosova za region Sever.\nGračanica: Prvi rasadnik paulovnije\nŽivojin Ćirković iz Gračanice u svom plasteniku gaji paulovnije, drvo poreklom iz Kine, čija je primena u industiji višenamenska. Rasadnik su danas obišli zamenik premijera Kosova Branimir Stojanović i direktor Kancelarije za zajednice Ivan Tomić.\nReakcije međunarodnih predstavnika na napad na RTK\n"EU na Kosovu osuđuje sinoćnji napad na RTK, ističući da je to važna nacionalna ustanova. U OEBS-u su zgroženi zbog ovog incidenta.\nRašić: Napad na RTK ciljano nasilje\nPoslanik Srpske liste i predsednik Progresivne demokratske stranke Nenad Rašić osuđuje sinoćni napad na RTK i upućuje apel nadležnim institucija da pronađu i kazne napadače.\n“SAD uz Kosovo bez obzira na demarkaciju”\nLider Alijanse za budućnost Kosova Ramuš Haradinaj smatra da će Sjedinjene Američke Države biti uz Kosovo bez obzira na ratifikaciju granice sa Crnom Gorom.\nHodžić: Napad na RTK akt najviše opasnosti\nGlavna i izvršna službenica Opštinske administracije u Severnoj Mitrovici Adrijana Hodžić kaže da je bombaški napad na RTK akt najviše opasnosti.\nMustafa poslanicima: Setite se koliko dugujemo\nKosovski premijer Isa Mustafa apelovao na sve članove parlamenta da se “sete koliko duguju međunarodnoj zajednici” i da ratifikuju sporazum o demarkaciji sa Crnom Gorom, prenose danas mediji na Kosovu.\n"Ubrzati formiranje ZSO"\nSrpska lista pozvala je vladu Kosova da ubrza formiranje Zajednice srpskih opština, piše danas prištinski dnevnik Epoka.\nPronađena bomba kod prelaza Brnjak\nNeeksplodirana ručna bomba kašikara pronađena je u blizini prelaza Brnjak danas posle 12 časova. Očekuje se na njeno bezbedno uklanjanje.\nOproštajni sastanak Tačija i Miljete\nPredsednik Kosova Hašim Tači sastao se danas sa odlazećim komandantom Kfora Giljermom Luiđijem Miljetom.\n“Srpska”: Nema dogovora o podršci sporazumu o demarkaciji\nSrpska lista negira da je postignut dogovor da podrže sporazum o demarkaciji granice sa Crnom Gorom.\nReporteri bez granica, međunarodna organizacija za zaštitu prava novinara sa sedištem u Parizu, najoštrije je osudila bombaški napad na Radio-televiziju Kosova u Prišini i pozvala vlasti da odgovorne za ovaj napad privredu pravdi.\nTači: Težimo da što pre budemo deo Evropske unije\nNaš cilj, težnja i vizija je da u bliskoj budućnosti budemo deo Evropske unije, rekao je danas kosovski predsednik Hašim Tači.\nK.Pomoravlje: Bolest kvrgave kože goveda\nBolest kvrgave kože goveda pojavila se u selima novobrdske opštine u okolini Gnjilana, do sada je registrovano više desetina slučajeva obolelih životinja, a najalarmantnija situacija je u selu Bušince, gde je obolelo 12 grla, javila je danas RTV Puls.\nU Njujorku će danas biti održana sednica Saveta bezbednosti UN na kojoj će biti razmotren redovni tromesečni izveštaj generalnog skeretara svetske organizacije Ban Ki-muna o situaciji na Kosovu, a Srbiju će predstavljati šef diplomatije Ivica Dačić.\nŽbogar i Simić: ZSO treba da se formira\nZajednica srpskih opština treba da bude formirana i to je međunarodna obaveza Kosova, rekao je danas šef Kancelarije EU na Kosovu Samuel Žbogar tokom sastanka sa predsednikom Srpske liste Slavkom Simićem.\nDačić u SB: Propaganda Prištine, nastavićemo dijalog\nMinistar spoljnih poslova Ivica Dačić istakao je na sednici Saveta bezbednosti o Kosovu da je Srbija posvećena dijalogu Beograda i Prištine i insistira na formiranju Zajednice srpskih opština, kojoj, kako je naveo, nije dat adekavatan značaj u izveštaju generalnog sekretara UN.\nTanin: Briselski dijalog kamen temeljac pomirenja\n"Poboljšati položaj žena na Kosovu"\nNa Kosovu se na rukovođećim pozicijama nalazi manje od 16 odsto žena, a na severu Kosova malo je učinjeno na implementaciji Zakona o rodnoj ravnopravnosti, rečeno je na debati o ženskim imovinskim pravima koja je održana u Kosovskoj Mitrovici.\nPredsednik Kosova Hašim Tači dočekao je na oproštajnom sastanku ambasadora Norveške Jana Bratua.\nKBC: Uručen aparat za dijagnostikovanje oštećenja sluha kod novorođenčadi\nU okviru akcije “Srce za decu“, predstavnici “Blic fondacije“ uručili su danas gračaničkom porodilištu skrining aparat za rano dijagnostikovanje eventualnog oštećenja sluha kod novorođenčadi.\nTači: Svi srpski masakri bili su protiv nedužnih\nPredsednik Kosova Hašim Tači posetio je danas selo Rance u opštini Štimlje, gde je odao počast stradalima iz porodice Aslani i rekao da su srpski masakri bili protiv civilnog stanovništva.\nDržavljanstva Albanije za šestoro članova Samoopredeljenja\nŠest članova kosovskog opozicionog pokreta Samoopredeljenje, među kojima i nekoliko poslanika u Skupštini Kosova, dobilo je početkom meseca državljanstvo Albanije, preneli su albanski mediji, navodeći da bi svaki Albanac "trebalo da ima automatsko pravo na državljanstvo i pasoš Republike Albanije".\nČitaku: Neka Srbija pusti Kosovo\nSrbija održava paralelne institucije širom Kosova i stvara kolonije i krši naš Ustav i Rezoluciju 1244, kazala je Vljora Čitaku na sednici SB UN-a.\nGračanica: Završena "Škola filmske magije 2“\nU Gračanici je 60 polaznika "Škole Filmske magije 2“, uspešno završilo petodnevnu obuku neophodnu za rad na filmu. Organizatori su najavili da će se tradicija organizovanja ove radionice nastaviti i u budućnosti.\n“ZSO ako Priština ozbiljno shvati poruku SAD”\nPredsednik Komisije za nestala lica Veljko Odalović izjavio je danas da će ZSO biti brzo formirana ukoliko Priština ozbiljno shvati poruke američkog potpredednicka Džozefa Bajdena.\nKoha: Predstavnici Prištine ne dolaze u Niš\nPredstavnici Prištine će bojkotovati skup u Nišu na kojem će, kako je najavljeno, predstavnici vlada Srbije i Albanije potpiati niz sporazuma, koji se odnose na putni i železnički saobraćaj, koji se tiču i Kosova, piše Koha ditore.\nAzem Sulja pušten na slobodu\nNekadašnji poslanik u Skupštini Kosova, komandant OVK i ujak kosovskog predsednika, Hašima Tačija - Azem Sulja, pušten je na slobodu, preneli su sinoć kosovski mediji.\nOpštine na severu odbile popis poljoprivrednog zemljišta\nU registraciji poljoprivrednih imanja na Kosovu koji je izvršen od 1. do 20. novembra prošle godine, opštine sa severa Kosova nisu prihvatile da budu deo tog popisa.\nPokrenuta istraga protiv Adema Grabovcija\nSpecijalno tužilaštvo Kosova pokrenulo je danas istragu protiv nekadašnjeg šefa parlamentarne grupe Demokratske partije Kosova i poslanika u Skupštini Kosova Adema Grabovcija.\nJevtić sa odlazećim ambasadorom Norveške\nSaradnja Ministarstva za zajednice i povratak i Ambasade Kraljevine Norveške na Kosovu bila je i više nego zadovoljavajuća ocenili su danas Dalibor Jevtić i Jan Bratu.\nOG: Sastanci povodom planiranja budžeta za narednu godinu\nOpština Gračanica poziva meštane da prisustvuju javnim sastancima koji će biti održani povodom planiranja budžeta za 2017. godinu.\nNa prelazu Jarinje, na severu Kosova, jutros oko devet sati registrovane su gužve, a na izlazu s Kosova čeka se oko pola sata.


Objavio E.H Na Jan 23, 2021 0\n– Meni je jako drago da je kompanija Ateşçi prepoznala Bosnu i Hercegovinu kao interesantnu za investiranje. Mi smo sa tom kompanijom obavili više sastanaka i ovih dana su održani tehnički sastanci. Dogovaramo se o lokacijama dvije fabrike. Nastojati ćemo da pomognemo investitorima da prođu kroz svu proceduru izdavanja raznih dozvola- naglašava premijer Novalić.\n– U narednim mjesecima ćemo imati posjete investitora nadam se da ću i tada imati dobrih vijesti kao što su ove sa kompanijom Ateşçi – najavio je premijer Novalić.\nPredstavnici firme “Ateşçi” koja se bavi proizvodnjom mašina za namjensku industriju i predstavnici Vlade Federacije Bosne i Hercegovine posjetili su jučer i Općinu Konjic, gdje su se sastali sa općinskim načelnikom Osmanom Ćatićem i predstavnicima Privrednog društva Igman Konjic. prenosi “Fokus“-\nDua Lipa oduševljena filmom “Quo Vadis, Aida?”: “Priča o Srebrenici me rasplakala”\nDanas toplo, ali ne još zadugo: Saznajte kada će temperature opet biti ispod nule


Australija: Heineken lansira novi proizvod za "dnevnu" konzumaciju - Advertiser Serbia\nAustralija: Heineken lansira novi proizvod za „dnevnu“ konzumaciju\nS ovim u vezialkoholna pićaAustralijabrendoviHeinekenpivo\nHeineken Australija je najavio lansiranje premijum piva srednje jačine, Heineken 3, koje sadrži manji broj kalorija i u čiji će marketing kompanija uložiti 6 miliona australijskih dolara. Ukoliko se pokaže uspešnim, proizvod će biti pripremljen za globalni nastup\nHeineken 3 je osmišljen za autralijsko tržište, ali je za nas značajan globalno, izjavio je direktor marketinga u ogranku Heineken Lion Australia, Alessandro Manunta.\nPrema podacima koje objavljuje Australijski zavod za statistiku, Heineken u toj zemlji drži 2 odsto pivskog tržišta i 11 odsto tržišta u premijum segmentu, a konzumacija piva je na najnižem nivou u poslednjih 68 godina.\nOno što Heineken očekuje da postigne lanisranjem novog proizvoda je veća konzumacija piva u toku dana.\nU Australiji se preko dana popije 50% ukupne količine piva, što je oko 850 miliona litara, što znači da je potencijal ogroman, naročito kada imate u vidu da najveći procenat potrošnje imaju piva srednje jačine, oko 20 odsto udela, objašnjava Manunta.\nOn dodaje da je cilj Heinekena da privuče nove pivopije u ovaj segment, imajući u vidu da rezultati nedavnih istraživanja pokazuju da 70 odsto Australijanaca planira da konzumira više piva i izlazi sa prijateljima tokom ovog leta.\nLidl: Nemamo planove za ulazak na tržište BiH


Skok BDP-a za 2% u SAD\n29 oktobar, 2010\nIako je rast BDP-a pozitivan znak to verovatno neće biti dovoljno da se poboljša situacija na tržištu rada i smanji stopa nezaposlenosti\nAmerička ekonomija neznantno je napredovala u trećem kvartalu ove godine. U današnjem izveštaju Sekretarijata za ekonomiju navodi se da je bruto domaći proizvod (BDP) u periodu od jula do septembra rastao po godišnjoj stopi od dva odsto, tri desetine procenta iznad stope rasta u prethodnom kvartalu.\nNajveće zasluge za rast ima potrošnja na malo, koja je skočila za 2,6 odsto na godišnjem nivou, što je najveće povećanje još od 2006.\nBDP je najšira mera američke ekonomske aktivnosti, ali uprkos činjenici da je rast pozitivan znak, malo povećanje po svemu sudeći neće biti dovoljno da se poboljša situacija na tržištu rada i smanji stopa nezaposlenosti koja trenutno iznosi 9,6 odsto.\nPredsednik Barak Obama je danas, tokom govora u jednoj čeličani u državi Merilend rekao da je misija njegove administracije da ubrza ekonomski oporavak zemlje i ohrabri brži rast. Obama je hvalio nedavnu inicijativu da se malim i srednjim preduzećima pruže zajmovi kako bi mogli da prošire obim posla i otvore nova radna mesta.


M. D. 18. maja 2016. 07:00\nAleksis Cipras je, iako premijer, najsiromašniji grčki političar. Uvid u imovinsku kartu koji je objavila parlamentarna komisija pokazuje da svi ostali partijski lideri imaju mnogo više novca i nekretnina i da Cipras, bar kada je reč o imovinskom stanju, ostaje veran levičarskim tradicijama.\nPodaci su objavljeni sa zakašnjenjem od gotovo dve godine što znači da na godišnjem nivou, od premijerske plate, Cipras trenutno ima sigurno više, ali još uvek manje od svih ostalih. Bar je izvesno da je na najvišoj funkciji startovao s najmanjom stavkom! Tako, u njegovoj poreskoj prijavi piše da je imao primanja od 40.000 evra, na štednoj knjižici sedam hiljada evra, stan od 114 kvadrata i jedan motor od 650 kubika.\nLider Nove demokratije, izdanak stare i bogate porodice Micotakis, imao je primanja od 80.000 evra, ali zato na štednoj knjižici 162.000 evra, automobil i akcije u „Samsung elektroniku” vredne preko deset hiljada evra. Kiriakos Micotakis, međutim, ima i 19 nekretnina širom Grčke, od Krita preko Kikladskih ostrva do Atine, od kojih je neke i prodao.\nCiprasov koalicioni partner, ministar odbrane Panos Kamenos, već je u kategoriji bogatih jer je, pre dolaska na sadašnju funkciju, prijavio godišnji prihod od 180.000 evra, 21 nekretninu ogromne kvadrature, privatnu jahtu, štednju u banci od 44.000 evra i učešće u preduzeću vrednom oko 200.000 evra.\nLider opozicionog PASOK-a Fofi Genimata nema velike prihode, ali ima 29 nepokretnosti, dok je lider ultradesničarske Zlatne zore, u odnosu na sve njih, pravi bogataš.\nTako je Nikos Mihaloiakos najbogatiji grčki politički lider s godišnjim primanjima preko 270.000 evra, deset nepokretnosti, vlasništvom dve kompanije i zajedno sa suprugom bankarskim depozitom od 183.000 evra.\nKako će imovinska karta izgledati za godinu-dve kada na red stigne obračun za proteklih godinu dana, otkako svi u oni u političkom vrhu, znaće se kad 2015. i 2016. dođu na red za obračun i javno objavljivanje.\nTakvi podaci u Grčkoj kasne, jer u ovom trenutku nacija još ne zna kako će detaljno izgledati prijavljivanje poreza ove godine, da li će biti potrebno čuvanje svih računa, od onih za hleb, supermarket i veće kupovine ili će kao dokaz biti dovoljan samo deo. Utoliko pre što se svakodnevno uvode novi porezi i što Ciprasova vlada, očigledno, nove namete vidi kao jedini realni izvor prihoda.\nU pokušaju da do 24. maja bez novih reformi izdejstvuje konačnu ocenu prvog paketa reformi i eventualno obezbedi obećani kredit, ali i nastavak pregovora o dužničkim olakšicama, Ciprasova vlada dopunski steže kaiš i svakodnevno naciju bombarduje novim porezima. Na snagu stupa povećanje PDV-a koji se s 23 odsto podiže na 24 procenta, poskupljenje za noćenje u hotelima preko dve zvezdice, poskupljenje cigareta, pića, pretplate za stabilne telefone i internet.\nMeđutim, prema izjavi potpredsednika Evropske komisije Valdisa Dombrovskisa, „evropski kreditori su od Atine tražili smanjenje potrošnje, a sama vlada je izabrala uvođenje novih poreza. To nije bio pritisak i zahtev Evrogrupe, već odluka vlade u Atini”.\nIzglasavanje u parlamentu penzijske reforme kojom se predviđa drastično smanjenje penzija i usvajanje novog poreskog zakona, već je Grke okrenulo protiv Ciprasa i vlade. Ispitivanja javnog mnjenja govore o velikom padu popularnosti Sirize koja bi sada, umesto 35,8 odsto glasova koje je osvojila na septembarskim izborima 2015. dobila jedva 15,5 procenata. Dakle, zbog mera koje je bila primorana da prihvati kao uslov kreditora Siriza je izgubila gotovo 60 odsto glasova potencijalnih birača. Konzervativna Nova demokratija trenutno vodi s 10 odsto razlike i veliki broj Grka, iako ne misle da bi to bilo idealno rešenje, u znak protesta bi možda okrenuli leđa Sirizi.


Javni konkurs za sprovođenje javnih radova u oblasti starih zanata - www.025.rs\nwww.025.rs / SOMBOR / DRUŠTVO / Javni konkurs za sprovođenje javnih radova u oblasti starih zanata\nJavni konkurs za sprovođenje javnih radova u oblasti starih zanata\nJavni konkurs za organizovanje sprovođenja javnih radova u oblasti starih zanata u trajanju od 3 meseca predviđa odobravanje sredstava za zapošljavanje nezaposlenih lica sa evidencije Nacionalne službe za zapošljavanje.\nJavni radovi se organizuju u cilju zapošljavanja prvenstveno teže zapošljivih nezaposlenih lica, nezaposlenih u stanju socijalne potrebe, očuvanja i unapređenja radnih sposobnosti nezaposlenih.\nPravo učešća na Javnom konkursu imaju udruženja i pravna lica sa teritorije grada Sombora. Prijava, u vidu zahteva sa biznis planom, u dva primerka, se podnosi u filijali Nacionalne službe za zapošljavanje, neposredno ili putem pošte, na propisanom obrascu koji se može dobiti u Nacionalnoj službi za zapošljavanje – filijala Sombor ili se može preuzeti na www.nsz.gov.rs ili na sajtu grada Sombora www.sombor.rs\nJavni konkurs je otvoren do 11. avgusta 2017. godine, a tekst Javnog poziva možete videti ovde.\nTags: Gradska uprava grada Sombora, Javni konkurs, Javni radovi, Stari zanati\nObjavljen javni poziv za dodelu subvencija za zapošljavanje nezaposlenih lica\nŠkrbić razgovarao sa predstavnicima Australijsko – Srpske privredne komore


Ništa od velikih evropskih investicija ako se političke krize nastave | EU, Zapadni Balkan | Al Jazeera Balkans\nVučić s Varhelyiem o pomoći Evropske unije Srbiji\nIako EU priprema investicioni paket za regiju, jasno je da situacija u BiH neće privući nijednog investitora, osim nekog špekulanta.\nInvesticioni plan će biti predstavljen u martu, a najvjerovatnije se radi o velikim infrastrukturnim projektima u oblasti saobraćaja, energije i digitalizacijeEPA\nOsim nove metodologije procesa pristupanja Evropskoj uniji, zemljama regije Brisel je ponudio i nove opcije kada su u pitanju investicije. Tako će sada same države Zapadnog Balkana definisati svoje projekte i onda tražiti od EU sredstva za njihovo finansiranje, a također postoji i mogućnost da se u sve uključe i privatni evropski investitori.\nInvesticioni plan će biti predstavljen u martu, a najvjerovatnije se radi o velikim infrastrukturnim projektima u oblasti saobraćaja, energije i digitalizacije. Evropskoj uniji to je bitno i zbog prisutnosti drugih velikih sila, pogotovo Kine koja izdvaja velika sredstva za ovakve projekte.\nOtvorena je i mogućnost za ‘zelene projekte’ koje se tiču zaštite okoliša, jer Evropa pokreće svoj ‘Zeleni plan’ putem kojeg će se podsticati ‘ekološka industrija’, što može biti posebno interesantno za regiju, s ozbirom na veliki problem zagađenja. Budući da se BiH okrenula Kini i uglju kada su pitanju energetske investicije, Brisel bi, smatraju stručnjaci, sigurno dobro dočekao zainteresovanost za ovakve njegove fondove.\nMeđutim, političke krize koje se trenutno dešavaju, kao što je nova blokada vlasti u Bosni i Hercegovini, reakcije na zakon o vjeroispovijesti u Crnoj Gori te zastoj u pregovorima između Srbije i Kosova, mogu utjecati na sve to i spriječiti da investicije dođu do ovih zemalja.\n“Zato se prije svih investicija uvodi taj novi model i metodologija i rješava se pitanje vladavine prava, sigurnosti investitora, jer investitor mora znati da će njemu novac biti siguran i zato se plaši političkih kriza. Postoji ona izjava da je kapital kao srna, čim se uplaši bježi. Jasno je da situacija u BiH neće privući nijednog investitora, osim nekog špekulanta. Slično je i u Sjevernoj Makedoniji, nije bolje ni u Crnoj Gori, ti procesi su loši i oni mogu samo otjerati i ono malo investitora što ima”, kaže Željko Trkanjec, urednik portala Euractiv.hr.\n'EU iscrpila svoje mogućnosti u regiji'\nSve ove krize ostavit će traga i na odnose sa Evropskom unijom, a prije svega kriza u BiH te zaustavljeni dijalog između Kosova i Srbije, smatra Dragan Đukanović, profesor na Fakultetu političkih nauka u Beogradu i predsjednik Centra za spoljnu politiku.\n“Vjerujem da će dobijanje investicionih projekata, odnosno značajnijih ulaganja u svakom slučaju zavisti od političke stabilnost, da će to biti uslov da biste mogli da dobijete takvu vrstu podrške, tako da će ta poruka biti upućena svim balkanskim zemljama - da tog investicionog paketa i neće doći ako ne bude interne stabilnosti”, kaže Đukanović.\nProfesorica Fakulteta političkih nauka u Sarajevu Nedžma Džananović Miraščija smatra da su investicijski planovi bitni jer mogu spriječiti i narušavanje odnosa između regije i EU, budući da kapitalne infrastrukturne projekte podržavaju i neevropske zemlje, kao što je Kina, što je, dodaje, nezamislivo i neodrživo da na ovom, geografski evropskom prostoru.\nTakođer, prema njenom mišljenju, krize, nacionalizam, reinvencija velikodržavnih projekata, urušavanje vladavine prava, korupcija, klijentelizam… upravo potvrđuju da je EU iscrpila svoje mogućnosti u datom okviru djelovanja i da nije samo vrijeme za novu metodologiju, već i novi koncept.\nDodaje da perspektiva članstva u EU koja se ostavlja za dalju budućnost, nije značajan faktor za stabiliziranje Zapadnog Balkana danas.\n“Također, vrlo je zanimljiva i činjenica da stepen približavanja Uniji, očito, nije nimalo pouzdan pokazatelj stabilnosti – Srbija i Crna Gora odmakle su u pregovorima o članstvu i predvodnice su procesa EU-intergacija u regionu. BiH i Kosovo, na drugoj strani, još uvijek nemaju status kandidata za članstvo.”\nZeleno svjetlo za S. Makedoniju i Albaniju\nZato nova metodologija pristupanja EU predviđa da jačanje dinamike pregovaračkog procesa bude postignuto tematskim grupisanjem pregovaračkih poglavlja u šest klastera, odnosno grupa.\nGrupa sa najvažnijim poglavljima bit će prva otvorena, a posljednja zatvorena. Nova metodologija predviđa i snažnije podsticaje od EU u slučaju napretka kandidata, ali i posljedice ako napredak izostane. Evropski zvaničnici upozorili su da to može biti suspenzija fondova.\nNova metodologija je predstavljena nakon što je predsjednik Francuske Emmanuel Macron prošlog oktobra blokirao eurointegracijski put Sjeverne Makedonije i Albanije. Macronovo "stop" izazvalo je buru na političkoj i društvenoj sceni Sjeverne Makedonije, a premijer Zoran Zaev odlučio je odstupiti početkom 2020, prepustiti upravljanje državom tehničkoj vladi i čekati izbore najavljene za 12. april.\nZbog toga se očekuje da će se već sastanku Evropskog vijeća u martu, prije izbora u ovoj zemlji, dati neko zeleno svjetlo za pregovore sa ovom zemljom i Albanijom.\n“Ja se iskreno nadam da ćemo već u martu imati pozitivnu odluku kada je u pitanju otvaranje pregovora EU sa Sjevernom Makedonijom i Albanijom, nadam se da ćemo već sada, narednih sedmica, imati potvrđenu situaciju i da će to dodatno biti rešeno na zagrebačkom samitu”, kaže Đukanović.\nU Zagrebu se šestog i sedmog maja održava Samit EU – Zapadni Balkan na kojem se očekuju utjecajni evropski zvaničnici. Događaj je zamišljen kao podsjećanje na Samit u glavnom gradu Hrvatske iz 2000. godine.\n“Činjenica da je 20 godina kasnije samo Hrvatska ostvarila članstvo, a da su druge zemlje iz regiona, u najboljem mogućem scenariju, bar deceniju daleko od članstva, otvara vrlo ozbiljna pitanja i za EU i za države regiona”, objašnjava Džananović-Miraščija.\nTrkanjec ima optimističan stav kada su u pitanju Sjeverna Makedonija i Albanija, budući da je Macron najavio da bi mogao podržati nastavak njihovog evropskog puta kao i neke zemlje koje su ranije bile protiv toga.\n“Samit u Zagrebu bi zpravo trebao biti politička deklaracija EU da je Zapadni Balkan prostor njezinog potpunog interesa i da je to zapravo prostor u kojem ključni interes ima Evropska unija da sve velike sile koje nisu bliske tom prostoru zapravo u velikoj mjeri ovdje djeluju destruktivno. Taj bi samit trebao otvoriti perspektive i reći da je EU otvorena za vas, a na vama je sada da ispunite uvjete i krenete, proces je dug i težak, ali neće nitko govoriti o datumima i rokovima.”\nMeđutim, Džananović-Miraščija nije uvjerena da će se nešto suštinski desiti, jer će se na samitu, dodaje, kao i svim događajima takve vrste, koristiti diplomatski jezik umjerenog ohrabrenja i opreznog optimizma.\n“Značajni politički pomaci u kontekstu proširenja EU zahtijevaju promjenu političke paradigme, a to će, bojim se, morati sačekati novu generaciju političara i u EU i u regionu. Sada niti na jednoj strani nema kapaciteta za takvo nešto.”


RADNO VREME - Kragujevac Plaza\nRadno vreme tržnog centra 10-22h\nMolimo vas da shvatite da neke radnje u našem centru još uvek pripremaju svoje otvaranje I da je odstupanje u radnom vremenu od navedenog moguće, s toga preporučujemo da se, pre dolaska u tržni centar, raspitate o radu željenog lokala na direktan broj koji možete pronaći na linku.\nNaši restorani su ponovo otvoreni a boravak u restoranskom delu je prilagođen merama za sigurno uživanje u omiljenoj hrani. Molimo da poštujete preporuke označene u restoranskom delu I pravila naših ugostiteljskih objekata.\nTrudimo se da ispoštujemo sve mere I preporuke na republičkom nivou u pogledu higijene I zaštite I molimo vas da se pridržavate udaljenosti od 2m prilikom boravka u našem centru.\nTakođe, preporučujemo da nosite zaštitne maske I rukavice kao I da perete I dezinfikujete ruke redovno I plaćate beskontaktno, ukoliko je moguće.\nO svim izmenama u radu našeg tržnog centra obaveštavaćemo I dalje na našem sajtu I društvenim mrežama.\nZa više informacija o pravilima ponašanja pogledajte na LINKU\nRadujemo se našim novim susretima.


Kako legalizovati stan u zgradi koja uopšte nije upisana? – Aha Magazin\nKako legalizovati stan u zgradi koja...\nPitanje legalizacije stana jedno je od gorućih pitanja u našoj zemlji. O nedoumicama o tome kako konačno ući u legalni sistem i koji su konkretni koraci koje vlasnik sada nelegalnog objekta mora sprovesti, odgovara advokat Jovana Todorović.\nU situacijama kada je objekat bio izgrađen bez dozvole za gradnju, a investitor nije podneo zahtev za legalizaciju (objekat ispunjava sve uslove iz člana 6 Zakona o ozakonjenju), vlasnik posebnog dela objekta – stana, garaže, poslovnog prostora – treba da nadležnoj jedinici lokalne samouprave, tj. opštini na čijoj se teritoriji nepokretnost nalazi, i građevinskoj inspekciji podnese zahtev za rušenje u skladu s postojećim Zakonom o ozakonjenju.\nNadležni inspektori donose rešenje o rušenju objekta koji je nelegalno izgrađen i praktično tada vlasnik ulazi u postupka ozakonjenja objekta i kada to rešenje dostavi Sekretarijatu za poslove legalizacije ili opštinskom organu, treba da dostavi dokumentaciju kojom dokazuje svoje pravo svojine na navedenoj nepokretnosti, kao i tehničku dokumentaciju u skladu sa ovim zakonom.\nNakon sprovedenog postupka i pribavljene celokupne pravne i tehničke dokumentacije dostavlja se rešenje o ozakonjenju. Po pravosnažnosti okončanog postupka ozakonjenja građevniski inspektor donosi zaključak o obustavi postupka rušenja. Troškove legalizacije zgrade po novom Zakonu o ozakonjenju snosi investitor, ali kada je on nepoznat ili kada ga je nemoguće pronaći, vlasnici stanova mogu i sami legalizovati svoje nekretnine.\nPročitajte ceo tekst u štampanom izdanju Aha magazina.\nTags: Jovana Todorović, kako legalizovati stan, legalizacija stana


Gabrijel: EU da se angažuje više na Zapadnom Balkanu - European Western Balkans\nBERLIN – Evropska unija trebalo bi mnogo više da radi na svojoj vidljivosti u regionu Zapadnog Balkana, smatra ministar spoljnih poslova Nemačke Zigmar Gabrijel.\nOn je na Osmoj konferenciji ministara spoljnih poslova jugoistočne Evrope Aspen Instituta o ekonomskom i političkom razvoju regiona održanoj u Berlinu u utorak rekao da Brisel treba više i da se angažuje i investira u tom regionu.\nTo je naročito važno sada kada su tenzije u porastu, a političke i etničke podele sve vidljivije, prenosi European Western Balkans.\nPrema njegovoj oceni, problematična situacija izazvana je domaćim problemima kao i utiskom da je EU napustila region.\nPolitički direktor ministarstva spoljnih poslova Nemačke Andreas Mihaelis rekao je da su potrebni konkretni zajednički projekti kao i da treba značajno povećati broj projekata.\nFinansijski resursi ne bi trebalo da budu problem, jer će posledice nemenjanja trenutnog stanja sigurno mnogo više koštati Nemačku i EU, smatra on.\nTa promena, kako je dodao, ne treba da bude emocionalna, već mora da bude usmerena na povećanje kredibiliteta integracionog procesa.\nZoran Vujić, politički direktor Ministarstva spoljnih poslova Srbije rekao je da iako zemlje Zapadnog Balkana treba da sarađuju i podržavaju međusobni razvoj na putu ka EU, one treba da se pridruže EU kad ispune potrebne uslove nezavisno od ostalih u regionu.\nU protivnom, bićemo u opasnosti da se suočimo sa ozbiljnim problemom internog zamora i razočaranja u EU, konstatovao je Vujić.\nNa skupu panel diskusije ministara spoljnih poslova JIE o evroatlantskim integracijama u doba krize učestvovali su i šefovi diplomatija Češke Lubomir Zaoralek, Albanije Ditmir Bušati, BiH Igor Crnadak, Crne Gore Srđan Darmanović i diplomatski predstavnici Kosova i Hrvatske.\nNa panelu o ekonomskom razvoju Zapadnog Balkana zaključeno je da je u proteklih deset godina u regionu postignut suštinski napredak a da je najveći problem vladavina prava.\nUčesnici ove diskusije bili su između ostalih programski direktor za ekonomske reforme OECD Antia Rihter, Bojan Predojević, generalni direktor Profine d.o.o i član Borda Nemačko-srpske privredne komore, generalni sekretar Saveta za regionalnu saradnju Goran Svilanović.\nOcenjeno je u regionu postoji stabilan ekonomski rast, poboljšanje konkurentnosti regionalnih privreda kao i pravnih i političkih uslova što privlači veći broj investitora.\nTakođe, je poručeno da je najveći izazov u budućem ekonomskom razvoju regiona vladavina prava te da zemlje treba da rade više na obezbeđivanju stabilnog pravnog i političkog okruženja koje će privući nove investitore.\nAndreas MihaelisAspen InstitutBojan PredojevićDitmir BušatiGoran SvilanovićIgor CrnadakSrđan DarmanovićZigmar GabrijelZoran Vujić


Vektra Boka pregovara sa kupcima za restoran Galeb i kompleks na Žanjicama – Bankar.me\nNovember 7, 2018 BERZA, CRNA GORA, CRNA GORA, SVE VIJESTI 2 Comments\nNa šestom tenderu, koji je raspisan krajem septembra, restoran “Galeb” je ponuđen po početnoj cijeni od 4,4 miliona eura, dok kompleks na Zanjicama nije bio ni oglašen. Tender je obuhvatao Milašinovića plažu sa zemljištem i objektom za 2,6 miliona, teniske terene na Toploj sa objektima za 2,5 miliona eura, motel “Dubrava” za 2,6 miliona, zemljište na Rosama za 250 hiljada, motel “Borići” za 200 hiljada i tri parcele kod hotela “Rivijera” u Njivicama po 150, 30 i 520 hiljada eura, kao i zemljište u Toploj za 378 hiljada.\n“Kupci očekuju da ta imovina bude čista od restitucije i da uđu u aranžmane sa nama. Nama je prioritet da država udovolji našim zahtjevima i da dobijemo konkretne odgovore što su njene, a što naše obaveze”, kazao je Popović.\nStečaj je u kompaniju uveden u junu 2015. godine zbog duga od četiri miliona eura prema CKB-u, a od februara prošle godine teče rok za ispunjavanje plana reorganizacije. Očekuju i da će im Vlada odobriti prodaju hotela “Plaža” i “Igalo” i lokacije porušenih hotela “Tamaris” i “Boka”.\n“Zvaničan odgovor još nijesmo dobili, ali su u toku postupci kod Savjeta za privatizaciju i Vlade, jer smo mi tražili da se riješe pitanja restitucije i naslijeđenih imovinsko-pravnih sporova”, rekao je Popović.\nPrivatizacionim ugovorom iz 2007. godine stavljena je zabrana na prodaju tih objekata, a Popović smatra da je prodaja hotela jedini način da se u njih ulaže, a Vektra Boka bi dobila pare da isplati povjerioce. Predložili su i da Vlada iz budžeta obešteti bivše vlasnike zemljišta na kome su izgrađeni hoteli jer je uslov investitora da imaju čistu imovinsku sliku.\nPOJMOVIMilić Popović Vektra Boka stečaj vektra boka Vektra Boka\nPrevious Naslovne strane dnevnih novina za 7. novembar – Najvažnije vijesti iz ekonomije\nSljedeći Kostiću zeleno svjetlo za preuzimanje Gorenjske banke\nEm je unistio toliko drzavne imovine, toliko ljudi ostavio bez posla, zatvorivsi najvece hotele uništio turizam u HN, nije ispostovao ni jednu obavezu iz ugovora o privatizaciji kada je od države preuzeo svu ovu imovinu… i na kraju mu nije imovina oduzeta, da drzava njome raspolaze nego ce Vektra da je prodaje kako ona hoce cim ce da pokrije svoje dugove i jos i da zaradi….. ovo je ludilo!!!! Unistiti hotele, neke srusiti a neke u potpunosti zapustiti, toliko porodica ostaviti bez izvora prihoda, prevariti drzavu,….i na kraju nikom nista… bez ikakve kazne proci… povrh svega mu dozvoliti da i dalje raspolaze imovinom….ne znam…. cudo nevidjeno\nCrna Gora ka’ Monako, misliš?


“Zašto je moja kandidatura za gradonačelnika iznenađenje” - Jutarnje.rs\n“Zašto je moja kandidatura za gradonačelnika iznenađenje”\nPredsednik Srpskog patriotskog saveza (SPAS) Aleksandar Šapić smatra da je prerano govoriti o njegovoj kandidaturi za gradonačelnika, pa i o tome na čiju podršku, ako se kandiduje, računa, jer nije, kako kaže, bilo razgovora na tu temu, mada “jeste pomenuto”.\nOn ponavlja svoju nedoumicu oko toga zašto je takva mogućnost uopšte za nekoga iznenađenje.\n“Sve vreme, 10-11 godina, sam u lokalnoj politici. Ušli smo u vlast kao SPAS, ja kao predsednik nisam ušao u Vladu, i onda kažem kada sam već upitan ‘gde biste sebe preporučili’, da kada dođu redovni – beogradski i predsednički izbori, a i verovatno vanredni parlamentarni, jer imamo takve najave, da mi je najlogičnije da budem tamo gde sam najviše do sada sebe davao i imao neke rezultate i gde sam se već kandidovao. I onda su se kao svi iznenadili”, kaže Šapić u intervjuu Tanjugu, pitajući se istovremeno “šta je trebalo da odgovorim da se ne bi iznenadili?”\nUpitan da li, ako odluči da uđe u trku za gradonačelnika, očekuje ili računa na podršku vladajuće SNS, odgovara da je prerano pričati o tome.\n“Da li ću dobiti podršku još neke stranke i na koji način i ko će stajati iza mene i kakvu ću listu predvoditi i da li ću se, na kraju krajeva, i kandidovati, to ćemo da vidimo i ima dovoljno vremena. U takve razgovore još nismo detaljnije ušli. Ne kažem da ih nismo pomenuli, ali ne bih iznosio dalje informacije dok to ne bude bilo zaista aktuelna stvar”, kaže predsednik SPAS-a.\nNa pitanje kako kao predsednik stranke koja u svojoj politici insistira na nacionalnom konsenzusu oko dugoročnih ciljeva države, vidi podeljenost oko tih, ali i gotovo svih drugih važnih i manje važnih pitanja na političkoj sceni Srbije, ali i u drustvu i to, čini se, isključivo na liniji – za i protiv Aleksandra Vučića, Šapić kaže da je nekonstruktivna svaka politika “kada ste za ili protiv nekoga lično”.\n“Politika je ipak nešto ozbiljnije od političarenja i politikantstva”, kaže on i dodaje da, ukoliko neko želi da se ovim poslom bavi ozbiljno i da ostavi nekog traga iza sebe, ostvarujući dobro za društvo u kojem živi i radi, potreban je malo širi pogled na stvari, od toga da li ste za ili protiv nekoga, bez obzira na njegovu političku snagu u datom momentu.\nPovodom najavljenog političkog dijaloga vlasti i opozicije o izbornim uslovima pod posredništvom Evropskog parlamenta, Šapić izražava nadu da će politički akteri uspeti da, kako kaže, smognu snage da, ako ništa drugo, razgovaraju jedni sa drugima bez učešća stranaca.\n“Sramota da neko iz EU bude mentor ili medijator u razgovorima među nama samima u našoj zemlji. To je po sebi pokazatelj problema u kom se nalazimo. Jer, onaj ko nije u stanju da razgovara međusobno, kako može da misli da sutra bilo šta ozbiljno uradi u odnosu na region, a da ne pričamo o nekim evropskim ili svetskim okvirima”, pita se Šapić.\nKada je reč o izbornim uslovima, ističe da oni u Srbiji nikada nisu bili niti će biti idealni i da nema opozicije u svetu koja će reći da su uslovi idealni ili zemlje “u kojoj su objektivno uslovi idealni”, te poziva na dozu “objektivnosti”, kada je reč, kako kaže o postavljanju uslova i “durenju” nekih aktera, jer smatra da to ne daje dobar rezultat.\nPrema njegovim ocenama, treba raditi na demokratizaciji društva i političke scene, na popravljanju ambijenta za međusobni dijalog, “ali ne možemo da popravljamo dijalog ukoliko nismo sposobni da sednemo za isti sto bez stranaca”.\n“Što se mene tiče, zaista tu neću biti nikad problem”, jasan je lider SPAS-a.\nPovodom žalbi dela opozicije na medijsku (ne)prisutnost, Šapić kaže da u današnjem svetu postoje raznorazni vidovi komunikacija, poput društvenih mreža te da je pitanje da li bi neki imali više glasova kada bi se više pojavljivali u medijima.\n“To je zanimljiva teza. Oni su sigurni da bi, ja nisam baš tako siguran”, smatra Šapić i dodaje da je danas u svetu trend da se privatne televizije i mediji opredeljuju i da zastupaju određene politike i da je ta polarizacija prisutna i u Srbiji.\n“Kod nas imate jasno opozicione medije i one koji podržavaju aktuelnu vlast i rad Vlade. Inače, te televizije koje podržavaju današnju vlast podržavale su i prošlu i pretprošlu vlast. S druge strane, postoje novi mediji koji podržavaju opoziciju, ne znam tačno koju, ali su apriori protiv vlasti, što je čak i legitimno ali malo mi smeta što sebe nazivaju nezavisnima i objektivnima, ‘jer nezavisni nisu pošto od nekog dobijaju novac, a objektivni još manje’”, ocenio je predsednik SPAS-a.\nSvakako, dodaje, treba dati svakome priliku u pogledu medijske prisutnosti pa “narod neka vidi i odabere najbolje”.\nPrethodni tekstAleksić: Narodna stranka drži reč, a Đilas je promenio stav\nSledeći tekstVulkan: Popust na knjige naručene preko sajta\nDoktor Rade Panić tužio Aleksandra Vučića


Promocija nezavisnog Kosova usred Beograda – To nijedna ozbiljna država ne bi dozvolila – OnlineVesti\nby admin October 22, 2020, 5:01 pm 1.7k Views\nSrpska radikalna stranka (SRS) ocenila je da nijedna ozbiljna država ne bi dozvolila održavanje festivala „Mirdita dobar dan“, koji se održava u Beogradu, jer se radi o antidržavnoj propagandi i promociji lažne države Kosovo.\n“Poslednja u nizu neprijateljskih akcija je takozvani festival Mirdita, festival koji promoviše navodnu kosovsku kulturu i na taj način priznaje lažnu državu Kosovo. Nijedna ozbiljna država u svetu ne bi dozvolila takvu antidržavnu propagandu, a pogotovo ne bi finansirala organizatore takvih događaja. Nijedna ozbiljna država, ali Srbija to dozvoljava, makar i prećutno, dozvoljava”, navodi se u saopštenju SRS.\nTa stranka je dodala da su Srbija i srpski narod, na putu ka Evropskoj uniji, sve češće primorani da trpe poniženja u sopstvenoj zemlji i da je nepodnošljivo što ljudi koji su Srbi po rođenju usred Beograda promovišu antisrpske aktivnosti.\n„U cilju zaštite srpskih nacionalnih interesa mi srpski radikali smo tražili da se krivično kazni svako ko javno kaže da se u Srebrenici desio genocid, tražili smo i ukidanje finansiranja nevladinih organizacija koje rade na štetu srpskog naroda, a u interesu stranih obaveštajnih službi i vlada. Naprednjačka većina u Skupštini nije prihvatila predloge srpskih radikala, jer je njima valjda Srbija u Evropskoj uniji važnija od srpskih nacionalnih i državnih interesa”, dodaje se.\nSRS smatra da je obaveza države da čuva Ustav i štiti narod od ideja koje mogu da se rode “u ludim izdajničkim glavama”.\nŠok priznanje lidera beloruske opozicije: “Šta tražite od mene, vi znate da ja ništa ne odlučujem”\n“Ne vidim šta može da zaustavi Đokovića još pet godina”\n“Zaev je neznalica, da nije bilo Jugoslavije ne bi bilo Makedonije”


Melodije turkijskog sveta u Kragujevcu • KGMagazin Kragujevac\nKGMagazinDecember 16, 2019 8:35 pm 0\nFoto: Murtaza Ali from Pixabay\nUokviru obeležavanja desetogodišnjice rada Institiuta Junus Emre, u organizaciji Međunarodne organizacije trukofone kulture TURSKOJ, a uz podršku grada Kragujevca, Kancelarije za mlade i Muzičkog centra, u Prvoj kragujevačkoj gimnaziji priređen je koncert Melodije turkijskog sveta. Završnom koncertu balkanske turneje, koja je održana još u Mađarskoj, Hrvatskoj i Bosni i Hercegovini, prisustvovali su i ambasadori Turske Tanžu Biligič i Kazahstana Gabit Sizdikbekov, u pratnji domaćina, gradonačelnika Radomira Nikolića.\nOdnosi između naše dve zemlje su na jako visokom nivou i želimo da tako nastavimo i dalje. Imamo izuzetnu saradnju sa gradom Kragujevcem i Kancelarijom za mlade, već smo pokrenuli kurs turskog jezika, a voleli bi da vidimo i Kragujevačne u Turskoj, kazao je Fahri Akdogan direktor Instituta Junus Emre.\nPrema rečima Miljana Bjeletića člana Gradskog veća za kulturu, Kragujevac je stavio akcenat na umrežavanje sa brojnim međunarodnim kulturnim centrima u Beogradu. Poslednji u nizu je saradnja sa Institutom Junus Emre sa kojim je već dogovorena saradnja na polju kulture za iduću godinu. Verujem da će biti produktivna i da će doprineti unapređenju raznolikosti kulturnih izraza, što će se u pozitivnom smislu odraziti i na unapređenje bogate kulturne ponude, a samim tim i kulturne scene grada Kragujevca. Drago nam je što je Kragujevac izabran za odredište važnog međunarodnog projekta, u smislu demetropolizacije kulturnih događaja u našoj zemlji, poručio je Bjeletić.\nPozdravljajući prisutne ambasador Turske Tanžu Biligič još jednom je podestio da su odnosi i saradnja između Turske i Srbije na najvišem nivou. Jedan od najboljih primera saradnje je i ovaj koncert, čime se nastavlja zbližavanje naroda i grade mostovi kulture.\nPovodom raspisanih izbora za narodne poslanike Narodne skupštine Republike Srbije i izbora za odbornike skupština gradova i skupština opština, koji će biti održani 26. aprila 2020. ... Read More\nNEWER POSTKošarkaši Radničkog pregazili Zrenjanince\nSTARIJI ČLANCIMuzej 21. oktobar – ustanova kulture dostupna za sve


Operator prenosnog sistema Kosova* KOSTT završio je radove na trafostanici 110/10(20) Ilirida sa podzemnim dalekovodima 110 kW, saopštio je KOSTT.\nIzgradnja trafostanice Ilirida deo je projekta vrednog 5,4 miliona evra podeljenog na tri lota. Ceremoniji na kojoj je obeležen završetak radova prisustvovali su predstavnici nemačke razvojne banke KfW. Evropska banka za obnovu i razvoj (EBRD) je sufinansirala radove kroz Projekat razvoja prenosnog sistema, navodi se u saopštenju.\nProjekat razvoja prenosnog sistema treba da obezbedi da KOSST ispuni ključni zahtev ENTSO-E\nIzvođači su bili Konzorcijum ABB Italija i ABB d.o.o. Hrvatska; Konzorcijum Hyundai Heavy Industry (Bugarska), Balkan Petrol Energy (Kosovo*) i Romelectro (Rumunija), kao i konsultantska kuća AF Consult (Švajcarska), navodi KOSTT u saopštenju.\nTrafostanica Ilirida treba da poboljša bezbednost i kvalitet snabdevanja električnom energijom u Mitrovici\nOčekuje se da trafostanica Ilirida poboljša bezbednost i kvalitet snabdevanja električnom energijom u Mitrovici i drugim delovima Kosova*. Mitrovicu je do sad snabdevala stara i nepouzdana trafostanica koja je deo imovine kompleksa Trepča, rekao je Ilir Shala, izvršni direktor KOSTT, navodi se u saopštenju.\nOčekuje se i da zahvaljujući novoj trafostanici budu smanjeni gubici u prenosu i distribuciji električne energije.\nPrethodno je operator prenosnog sistema Kosova* KEDS završio radove na dva dalekovoda za snabdevanje Mitrovice električnom energijom nakon priključenja na trafostanicu Ilirida, kao i na trafostanicu u Šupkovcu.\nOčekuje se da se zahvaljujući novoizgrađenoj trafostanici smanje gubici u prenosu i distrobuciji električne energije\nPre nego što su izgrađeni novi dalekovodi, Mitrovicu su snabdevali dalekovodi 35 kV, podsetio je KEDS.\nEvropska banka za obnovu i razvoj (EBRD) je ranije na svom sajtu navela da Projekat razvoja prenosnog sistema, vredan 36,5 miliona evra, treba da omogući da KOSTT ispuni kriterijume bezbednosti prenosne mreže N-1, što je ključni tehnički zahtev Evropske mreže operatora prenosnih sistema za električnu energiju (ENTSO-E).\nTagovi: dalekovod, EBRD, ENTSO-E, KEDS, KOSTT\nPočetna » Vesti » Električna energija » KOSTT završio radove na trafostanici Ilirida 110/10(20) kV


Jednokratni bonusi za mlade bankare po ceni stana u Beogradu: Šta se krije iza ove odluke? - Biznis Telegraf.rs\n11/05/21 | 13:49\nPredviđeni iznos predstavlja oko 30% godišnje osnovne plate novopromovisanog saradnika, rekao je jedan od izvora za Blumberg\nUBS Group AG će platiti jednokratni bonus od 40.000 američkih dolara svojim globalnim bankarskim analitičarima - kada budu unapređeni, udvostručujući tako cifru koju neki konkurenti nude, jer zajmodavci nastoje da nagrade mlađe zaposlene koji sada imaju više posla nego ikad.\nPočev od ovog meseca, švajcarska banka će isplaćivati sign-on bonus analitičarima unapređenim u saradnike povrh bilo kog redovnog povećanja plata, rekli su ljudi upućeni u ove planove, koji su želeli da ostanu anonimni.\nOvaj iznos predstavlja oko 30% godišnje osnovne plate novopromovisanog saradnika, rekao je jedan od izvora. Banke podižu zarade mlađim zaposlenima kako bi sprečile njihov odlazak i ublažile nezadovoljstvo, usred rasta posla i stresa.\nPotez UBS Group AG-a, naime, ne treba da čudi, budući da su javnost nedavno potresle vesti vezane za američku investicionu banku Goldman Sachs Group Inc, kada su zaposleni detaljno opisivali koliko im je naporan posao u toj kompaniji.\nPortparol UBS-a, sa sedištem u Hongkongu, odbio je da komentariše ove navode. Akcije banke su se malo promenile juče prepodne, a ove godine su porasle 14,8%.\nUBS povećava ulog, nudeći jednokratne bonuse koji su dvostruko veći od iznosa koji daju Credit Suisse Group AG i Wells Fargo & Co. svojim mlađim bankarima. I drugi zajmodavci, kao što je HSBC Holdings Plc, takođe čine napore da povećaju plate i "skrate put" do napredovanja, dok je Houlihan Lokey Inc. nekim radnicima čak ponudio odmore uz plaćanje svih troškova.\nU isto vreme, UBS smanjuje radna mesta. Švajcarski zajmodavac rekao je prošlog meseca da uzima naknadu za restrukturiranje u iznosu od 300 miliona dolara, što uključuje troškove smanjenja radnih mesta u različitim regionima i poslovnim odeljenjima. Banka je odbila da navede konkretne brojeve.\nAli, banke takođe i pojačavaju osoblje kako bi izbegle izgaranje na poslu. JPMorgan Chase & Co. je prošlog meseca rekao kako planira da doda skoro 200 zaposlenih, pridruživši se tako Goldman Sachs-u i Jefferies Financial Group Inc.-u u povećanju broja zaposlenih.\nFolksvagen priznao radnicima trud tokom korone: Sledi im bonus 1.300 evra i povećanje plate\nSvetski ekonomski forum se vraća u Švajcarsku: Elita u Davosu biće u januaru\nKriza im "isisala" snagu po kojoj su poznati: Najveći pad od Drugog svetskog rata\nKako je Komercijalna banka poslovala u prvim mesecima posle spajanja s NLB?\n11. maj 2021 | 16:29\nKod nas je plata u ekspozituri ista kao na trafici, jedina prednost je sto imas wc.


Sandra Lazarević, Direktorka Sektora za PR i marketing komunikacije u Banca Intesi otvorila je celodnevno AmChamps druženje osvrtom na svoj karijerni put, a zatim je sa učesnicima podelila svoje iskustvo vođenja marketinga i komunikacija u velikoj kompaniji. Istakla je da važan element u ovom procesu predstavlja stvaranje brenda, vođenje imidža i utisak o brendu koji se šalje javnosti, dok drugi značajan faktor predstavlja ostvarivanje ciljeva kompanije. Navedena dva elementa uvek treba da budu usklađena, a za ostvarivanje svih zadatih ciljeva neophodno je da se konstantno osluškuje tržište. Sandra je istakla da su se pravila marketinga i komunikacija dosta promenila u skorije vreme, a da je ključno da komunikacija sa klijentom bude personalizovana, relevantna, drugačija i slikovita.\nDragana Smolović, Direktorka Sektora za HR i Organizaciju istakla je da je osnova mentorstva otvorenost, poverenje i transparentnost u odnosu. Naglasila je da je za svaki mentorski odnos ključno odrediti ciljeve koji se žele postići. Dragana je takođe istakla značaj efikasne komunikacije u mentorskom odnosu i rekla da su energija i entuzijazam ključ za uspeh. „Dokle god se bavimo mentorstvom, mi smo lideri promene“, poručila je učesnicima programa. Zadatak mentora je da mentija vodi kroz proces promene, kako bi stigao tamo gde želi. Za kraj prezentacije, zadala je učesnicima zadatak da na kreativan i inovativan način sastave dnevnik mentorstva, kako bi zabeležiti razvoj svog mentorskog odnosa.\nNa samom kraju posete, polaznici su se upoznali sa konceptom agilnosti, kroz radionicu koju je vodila Jovana Dadić, Direktorka odeljenja za upravljanje projektima u Banca Intesi. Jovana je učesnicima objasnila suštinu ovog pojma i različite načine sprovođenja inovativnih metoda u upravljanju projektima.


Promocija novih dresova i akcija Radničkog „Radnički je ljubav Niša“ | Sport\nPublished On: četvrtak, 1. septembra 2016.\nPromocija novih dresova i akcija Radničkog „Radnički je ljubav Niša“\n„Radnički je ljubav Niša“ još jedna je u nizu akcija koju organizuje FK Radnički u cilju povezivanja kluba sa svojim sugradjanima i lakše i bolje interakcije kluba sa njima. FK Radnički i KMF Radnički će 1. septembra od 18 časova odigrati revijalnu utakmicu na Trgu kralja Milana.\nRaduje nas činjenica da je porodica Radničkog bogatija za novog člana. Svesni smo da je svaki početak težak i da je podrška najvažnija, pa ovim gestom želimo da pokažemo da smo uz naš klub malog fudbala od samog početka. Sve akcije koje organizujemo imaju isti cilj – socijalizaciju kluba i druženje sa Nišlijama, rekla je na pres konferenciji u Medija centru portparolka FK Radnički Niš Sanja Mirković.\nNišlije će biti u prilici da pored promocije najmladjeg člana porodice „Radnički“ i pored dobre i kvalitetne prijateljske utakmice, u trajanju od 2×15 minuta, premijerno vide i nove Hummel-ove bele dresove koje će fudbaleri Radničkog nositi u nastavku sezone.\nNaš klub malog fudbala postoji nešto više od mesec dana. Srećni smo zbog podrške kluba i ovakvih aktivnosti koje na najbolji mogući način prezentuju ono što radimo, kazao je trener i osnivač KMF Radnički Niš Nenad Veljković.


Jednodnevni štrajk u „Gorenju“ | Patak Online – Valjevo vesti\nUtorak, 2. mart 2021. -\nJednodnevni štrajk u „Gorenju“\nVALJEVO- U fabrici „Gorenje“ u Valjevu jutros je počeo jednodnevni štrajk radnika. Kako su pre dve nedelje i najavili predstavnici sindikata Asocijacije slobodnih i nezavisnih sindikata “Gorenje” Valjevo i Samostalnog sindikata metalaca Srbije – Sindikat “Gorenje” Valjevo, štrajk je počeo, jer kako sindikalci tvrde, rukovodstvo „Gorenja“ nije u roku od dve sedmice ispunilo njihove zahteve.\nSindikati i rukovodstvo „Gorenja“ poslednji put su sedali za istom stolom juče, međutim, pošto nisu našli zajednički jezik, zaposleni su jutros u 6 časova stupili u štrajk, koji će trajati 24 časa. U sindikatu kažu da će, ukoliko u naredne dve sedmice ne budu ispunjeni njihovi zahtevi, ponovo štrajkovati, te da će taj štrajk trajati pet dana.\nSindikati, između ostalog, traže povećanje plata za 15 odsto, isplatu drugog dela regresa, isplatu putnih troškova za sve zaposlene koji nisu imali obračunate putne troškove za period od jula 2016. do kraja decembra 2018. godine sa zateznom kamatom, kao i isplatu naknade od po 5.000 dinara za uslove rada. Sindikalci su naveli da štrajk organizuju zbog nepoštovanja odredbi Kolektivnog ugovora i Zakona o radu, nepoštovanja prava zaposlenih, ignorisanja zahteva sindikata i nekolegijalnog odnosa predstavnika poslodavca koji nisu u skladu sa običajima mirnog pregovaranja i primene socijalnog dijaloga.\nZaposleni u „Gorenju“ su polovinom septembra organizovali četvoročasovni štrajk, kada su rukovodstvu dali rok od dve nedelje za rešavanje njihovih zahteva.\nPrethodni članak Topli radijatori i pre pre početka grejne sezone\nSledeći članak Gorenje: Poštujemo Zakon o radu i Kolektivni ugovor\n1. marta 2021. - 09:05\n1. marta 2021. - 08:36\n1 komentar na “Jednodnevni štrajk u „Gorenju“”\nBuki: 9. oktobra 2019. at 00:14


Finalno takmičenje "Djeca u saobraćaju 2019" održaće se u četvrtak i petak u Banji Vrućici kod Teslića\nBANJALUKA - Saobraćajno-obrazovno takmičenje učenika osnovnih škola iz Republike Srpske pod nazivom "Djeca u saobraćaju 2019" održaće se u četvrtak i petak, 30. i 31. maj 2019. godine, na sportskim terenima Zdravstveno-turističkog centra Banja Vrućica kod Teslića, a na njemu će učestvovati 38 ekipa sa 152 takmičara.\nTri najbolje ekipe sa republičkog takmičenja "Djeca u saobraćaju 2019" će odmjeriti znanje i vještine sa najboljim ekipama federalnog takmičenja "Sigurno u prometu 2019" u okviru Petog saobraćajno-obrazovnog takmičenja na nivou BiH - "Djeca u saobraćaju - Sigurno u prometu 2019".\nNa finalnom saobraćajno-obrazovnom takmičenju "Djeca u saobraćaju 2019" u Banji Vrućici kod Teslića učestvuju ekipe sastavljene od četiri učenika i to dva dječaka i dvije djevojčice, koji su rođeni 2007, 2008. ili 2009. godine.\nOni su bili najbolji na kvalifikacionim ispitima održanim 20. aprila, u konkurenciji 194 ekipe sa 776 učenika iz 154 osnovnih škola širom Republike Srpske.\nTakmičenje "Djeca u saobraćaju 2019" se sprovodi u skladu sa Pravilnikom saobraćajno-obrazovnog takmičenja učenika osnovne škole Republike Srpske "Djeca u saobraćaju" i uvršteno je Kalendar takmičenja Republičkog pedagoškog zavoda za 2018/2019. godinu.\n- ČETVRTAK, 30. 05. 2019. -\n- 16.00 ČASOVA - Sastanak Žirija sa vođama ekipa i predstavnicima AMS RS,\n- PETAK, 31. 05. 2019. -


U ovom Vojnomedicinskom centru, koji su danas posetili Miloš Vučević, gradonačelnik Novog Sada i Aleksandar Vulin, ministar odbrane, trenutno se već nalazi 16 zbrinutih pacijenata.\nZahvaljujući svim ljudima zaposlenim u Vojnomedicinskom centru i Ministarstvu dbrane na njihovom angažmanu, gradonačelnik Vučević je istakao da će biti neophodna disciplina svih građana, inače ćemo imati ozbiljan problem, jer nećemo imati dovoljno bolničkih kapaciteta da smestimo sve obolele, a najviše zbog neodgovornog ponašanja koje smo videli prethodnih dana i nedelja.\nKORONA U NOVOM SADU: Testiranje u svim respiratornim i kovid ambulantama\n18. 07. 2020. u 10:52\n18. 07. 2020. u 10:05\n- Vojna bolnica u Petrovaradinu postala je deo sistma za pružanje zdravstvene zaštite pacijentima na teritoriji Grada Novog Sada koji su oboleli od kovida. Rekao je Vučević. - Mi smo se kao Grad trudili da budemo partneri na tom zadatku, da pomognemo u svemu onome što je njima najneophodnije i nastavićemo zajedno da radimo na tome da stablizujemo epidemiološku situaciju u gradu koja je poprilično komplikovana.\nPrema njegovim rečima ako se neodgovorno ponašanje nastavi, neće biti dovoljno mesta za lečenje i toga svi moraju biti svesni. On je još jednom apelovao na građane da nose maske i drže odstojanje, kao i da se pridržavaju propisanih mera Gradskog štaba za vanredne situacije.\nAleksandar Vulin Miloš Vučević Korona virus Vojna bolnica


Ministar sigurnosti Dragan Mektić : Sledeće sedmice SIPA dobija novog direktora! | Kliker.info\nMinistar sigurnosti Dragan Mektić : Sledeće sedmice SIPA dobija novog direktora!\nMinistar sigurnosti BiH Dragan Mektić rekao je da će ispoštovati zakon u vezi s imenovanjem direktora SIPE, koji kaže da se direktor može imenovati s liste uspješnih kandidata.Mektić je rekao da je Nezavisni odbor Parlamentarne skupštine BiH obavio intervjue sa svim kandidatima za direktora Državne agencije za istrage i zaštitu (SIPA), te da mu je dostavio listu od pet uspješnih kandidata od kojih jedan može biti predložen i izabran za direktora ove izuzetno važne agencije u BiH.\n“Veoma je bitno da brzo imenujemo direktora kako bismo se na najbolji način mogli upustiti u vrlo krupne i vrlo složene bezbjednosne izazove kada je u pitanju borba protiv kriminala, terorizma i korupcije”, kazao je Mektić.\nDodao je da se nada da će već iduće sedmice na sjednici Savjeta ministara BiH biti imenovan novi direktor SIPE.\n“Biće bitna profesionalna karijera i poslovi koje su obavljali ti policajci. Na osnovu toga pokušaću predložiti osobu koja će moći odgovoriti bezbjednosnim izazovima, a istovremeno držati se isključivo profesionalnih standarda i kriterija”, rekao je Mektić.


Petković upozorio Kurtija: Ne igrajte se pitanjem bezbednosti srpskog naroda na KiM - Politika - Dnevni list Danas\nPočetna » Politika » Petković upozorio Kurtija: Ne igrajte se pitanjem bezbednosti srpskog naroda na KiM\nDirektor kancelarije za KiM reagovao na eventualni dolazak premijera Kosova na sever\nPetković upozorio Kurtija: Ne igrajte se pitanjem bezbednosti srpskog naroda na KiM\nL. V.01.07.2021. 13:15\nDirektor kancelarije za KiM Petar Petković, zamolio je i upozorio premijera Kosova Aljbina Kurtija da se „ne igra“ pitanjem bezbednosti srpskog naroda na KiM.\nPetković je u saopštenju, povodom eventualnog dolaska Kurtija na sever Kosova, podsetio kosovskog premijera „šta narod misli o njemu, kada je početkom godine pokušao da prošeta ovim delom pokrajine“, aludirajući na posetu Kurtija i Vljose Osmani Severnoj Mitrovici u januaru ove godine kada su izviždani, ali nije bilo većih incidenata.\n„Dobro smo razumeli njegovu poruku da je ‘spreman na sve’, samo ga molimo da se ne igra pitanjem bezbednosti srpskog naroda na KiM, a i neka se seti šta narod misli o njemu, kada je početkom godine pokušao da prošeta ovim delom pokrajine“, istakao je Petković.\nOn je dodao da se ne može politika graditi na mržnji i animozitetu prema svemu srpskom.\n„Zato je Kurtiju bolјe da se, umesto za sever pokrajine, sprema za Brisel, gde ga očekuju teški razgovori o svim otvorenim pitanjima, umesto što energiju troši na jalove pretnje. Tu će, pred evropskim posrednicima, morati da odgovori i zašto jedinoj povratnici u Đakovici Dragici Gašić nije omogućen dostojan život, zbog čega joj prete klanjem i kamenicama“, navedeno je u Petkovićevom saopštenju.\nPodsetimo, izvestiteljka Evropskog parlamenta Viola Fon Kramon rekla je da kososvki lideri treba da odu ne sever Kosova i razgovaraju sa političkim liderima Srba sa severa.\nKako je Danas pisao ta poseta bi prošla bez problema ukoliko bi predstavnici Srpske liste pritali na taj dolazak i dijalog sa Kurtijem na severu.\nAljbin KurtiKancelarija za Kosovo i MetohijuPetar PetkovićViola fon KramonBeograd\nJedno reagovanje na “Petković upozorio Kurtija: Ne igrajte se pitanjem bezbednosti srpskog naroda na KiM”\n01. jula 2021. u 14.49\nIgras se ti Mali Petko…drzis ljude kao taoce…ti i tvoji ratni huskaci 90tih i miliarderi zamalo da zaboravim\nPosle jučerašnje prve sesije međustranačkog dijaloga vlasti i opozcije o poboljšanju izbornih uslova a uz posredovanje poslanika Evropskog parlamenta, politička opoziciona scena još jednom se podelila.


Na Kosovu se očekuje oko 2.000 izbeglica iz Avganistana\nMinistar unutrašnjih poslova Kosova Đeljalj Svećlja izjavio je za Radio Slobodna Evropa da se očekuje da će na Kosovu stići oko 2.000 Avganistanaca.\nOn dodao da se institucije Kosova po tom pitanju regularno koordinišu sa američkim saveznicima u Avganistanu, NATO i na Kosovu i da, za sada, još nije poznat tačan datum njihovog dolaska.\n„To je pitanje organizacije celog ovog procesa evakuacije avganistanskih državljana sa aerodroma u Kabulu prema trećim zemljama, a potom kod nas na Kosovu. Ovo je neverovatno veliki, logistički proces američke vojske, ali i ostalih NATO saveznika i prema tome nemamo tačan sat, dan ili datum njihovog dolaska“, rekao je Svećlja.\nKako je dodao, trenutno se razmatra nekoliko lokacija na Kosovu gde će oni biti smešteni.\nSvećlja je naveo da osobe koje će doći na Kosovo iz Avganistana neće boraviti dugo, te da im Kosovo može pružiti privremenu zaštitu do godinu dana.\n„Doći će svi oni koji su, prema proceni naših saveznika, u riziku, i zajedno sa svojim porodicama“, rekao je Svećlja i istakao da će svi oni podleći procesu verifikacije kosovskih saveznika, ali i kako je naveo „same države Kosovo“.\n05.12.2021 Četiri prva mesta za balerine iz Gračanice (96)\n05.12.2021 Na Kosovu jedan smrtni slučaj, dva novozaražena (87)\n05.12.2021 U Srbiji još 41 smrtni ishod (87)


Doneta odluka – kada se uvode kovid pasoši, hoće li zavisiti od tipa vakcine?\n19. marta 2021. - 08:40\nKADA SE UVODE KOVID PASOŠI – Danas je predstavljen plan Evropske komisije u kojem se navodi da će kovid pasoši biti kreirani tako da građanima EU omoguće slobodno i bezbedno putovanje unutar bloka i prikazivaće tri stvari – dokaz o primljenoj vakcini protiv korona virusa, negativan test na koronu ili prisustvo antitela kod onih koji su preležali kovid.\nDodaje se da će sertifikati biti besplatni i dostupni za sve građane EU, priznatim u svim zemljama EU, a izdavaće se u digitalnom ili papirnom formatu. Prema prvim informacijama, biće spremni za upotrebu do leta ove godine.\nNa konferenciji za mediji i javnost je takođe saopšteno da postoji mogućnost da se vremenom ovaj instrument kretanja proširi i na treće zemlje čiji građani budu želeli da dođu u Šengen.\nŠto se tiče tipa vakcine, iz Evropske komisije navode da njihov predlog sertifikata prihvata potvrde o vakcinaciji cepivima koja su dobila odobrenje za promet širom EU, ali da države članice mogu da odluče da prihvate i druge vakcine kao uslov slobodnog putovanja na njihovoj teritoriji.\nPrethodni tekstDeca sve manje žvaću i to usporava razvoj govora\nSledeći tekstOdrživi privredni rast najbolje sredstvo za borbu protiv siromaštva